

**MINISTERUL FINANŢELOR**

**RAPORT PRIVIND EXECUția bugetARĂ**

**FINALĂ PE ANUL 2024**

Cuprins

[1. Analiza situației macroeconomice 1](#_Toc199406227)

[2. Deficitul ESA și deficitul structural 7](#_Toc199406228)

[3. Politica fiscal bugetară 9](#_Toc199406229)

[4. Execuția bugetară pe anul 2024 22](#_Toc199406230)

[5. Cheltuielile de natura investițiilor în anul 2024 38](#_Toc199406231)

[6. Activele financiare și nefinanciare guvernamentale 41](#_Toc199406232)

[7. Finanțarea deficitului bugetar și datoria publică 42](#_Toc199406233)

[Anexa nr.1 -Execuția bugetului general consolidat în anul 2024 45](#_Toc199406234)

[Anexa nr.2 - Tabelul de corespondență privind metodologia de tranziție între datele bazate pe contabilitatea în numerar și datele bazate pe standardele sistemului european de conturi 2021 46](#_Toc199406235)

# **Analiza situației macroeconomice**

Scenariul prognozei de toamnă elaborat în noiembrie 2023 şi care a stat la baza fundamentării bugetului de stat a fost construit în acord cu ipotezele instituţiilor internaţionale care menţionau îmbunătățirea cadrului macroeconomic la nivel global şi în UE începând din anul 2024. Astfel, după ce a pierdut avânt în 2023, cu o dinamică a PIB-ului preconizată la 0,6% atât în UE cât şi în zona euro, creşterea a fost estimată a se dubla în 2024, la 1,3% pentru UE şi 1,2% pentru zona euro, având ca factori determinaţi redresarea consumului, odată cu majorarea salariilor reale, reducerea inflaţiei, avansul investiţiilor şi intensificarea cererii externe. Investiţiile în UE au fost preconizate să accelereze cu 1,5% în 2024, comparativ cu 1,2% în 2023, beneficiind de aportul pozitiv al investiţiilor în infrastructură şi al fondurilor din cadrul PNRR. În aceste condiţii, exporturile şi importurile se aşteptau să avanseze semnificativ în 2024 la nivelul UE (2,2% - 2,3%), după o evoluţie negativă în anul precedent.

Pe parcursul anului 2024 economia europeană a arătat o revenire mai lentă, iar anumite state din zona euro (Franţa, Italia) au obţinut efecte pozitive asupra creşterii mai degrabă din reducerea importurilor. Diferențe mai mari între estimări şi realizări s-au observat la Germania, Austria, Ungaria şi România. Astfel, deși estimările iniţiale ale Comisiei Europene indicau un avans economic pentru Germania şi Austria (+0,8% respectiv +1,0%), aceste economii au suferit contracţii în 2024 (-0,2% respectiv -1,2%). Ungaria şi România au înregistrat creşteri modeste (+0,5% respective +0,8%) comparativ cu estimările Comisiei (+2,4% respectiv +3,1%), situaţie care a demonstrat sensibilitatea acestora mai ridicată la factorii externi şi persistenţa unor dificultăţi legate de competitivitate.

Prognoza de toamnă 2023 a Comisiei Europene

- modificări procentuale faţă de anul precedent -

|  | **Prognoza Comisiei EU** | **Realizări** | **Prognoza Comisiei EU** | **Realizări** |
| --- | --- | --- | --- | --- |
|  | UE an 2024 | | Germania an 2024 | |
| PIB | 1,3 | 1,0 | 0,8 | -0,2 |
| Consum privat | 1,3 | 1,3 | 0,6 | 0,2 |
| Investiţii | 1,5 | -1,9 | 0,6 | -2,7 |
| Export de bunuri şi servicii | 2,2 | 1,2 | 1,7 | -1,8 |
| Import de bunuri şi servicii | 2,3 | 0,6 | 1,7 | -0,7 |
|  | Ungaria an 2024 | | România an 2024 | |
| PIB | 2,4 | 0,5 | 3,1 | 0,8 |
| Consum privat | 3,0 | 5,1 | 2,3 | 6,0 |
| Investiţii | 2,6 | -11,1 | 7,3 | -3,3 |
| Export de bunuri şi servicii | 3,7 | -3,0 | 2,6 | -3,1 |
| Import de bunuri şi servicii | 3,6 | -4,0 | 3,7 | 3,8 |
|  |  |  |  |  |

Totodată, incertitudinile şi riscurile negative la adresa perspectivelor economice s-au intensificat în 2024 la nivel mondial şi regional, pe fondul conflictului prelungit din Ucraina dar şi a semnalelor generate de conflictul din Orientul Mijlociu. Acest climat a afectat comportamentul investitorilor, mai mult decât așteptările iniţiale, la care s-a adăugat şi adaptarea mai dificilă a companiilor şi populaţiei la situaţiile financiare încă restrictive. În aceste condiţii, un impact major asupra estimărilor iniţiale ale Comisiei Europene în raport cu realizările s-a datorat investiţiilor, atât în cazul României şi Ungariei (de la +7,3% la -3,3% respectiv de la +2,6% la -11,1%), cât şi în cazul economiilor dominante precum Germania (de la +0,6% la -2,7%) şi Franţa (de la +1,8% la -1,3%), ceea ce demonstrează impredictibilitatea ridicată a acestei componente a cererii în situaţia persistenței incertitudinii mediului economic.

Pe lângă factorii de incertitudine, s-au remarcat şi alţi factori inhibatori care au intervenit ulterior asupra evoluţiilor externe, în special cele din Germania, care au fost mult mai slabe decât aşteptările iniţiale. Astfel, cererea externă a oferit un sprijin redus exporturilor româneşti, sub aşteptări, având în vedere faptul că volumul importurilor Germaniei de bunuri şi servicii s-au redus neaşteptat în 2024 (-0,7%), dar şi în Franţa şi Italia (-1,2% respectiv -0,7%), după ce așteptările din toamna anului 2023 vizau creşterea importurilor în toate economiile zonei euro (+1,7% în Germania; +2,6% în Franţa; +2,1% în Italia).

Per ansamblu, ipotezele care au stat la baza estimărilor macroeconomice pentru statele UE în noiembrie 2023 şi care au vizat un sentiment de încredere privind investiţiile şi îmbunătățirea schimburilor comerciale, au fost luate în considerare şi în prognoza naţională, când s-a estimat o creştere economică de 3,4% pentru anul 2024.

Principalii indicatori macroeconomici ai cadrului bugetar au fost:

|  |  |  |
| --- | --- | --- |
|  | **Buget 2024** | **Realizări** |
| PIB - miliarde lei | 1.733,8 | 1.760.1 |
| Creştere economică - % | 3,4 | 0,8 |
| Deflator PIB - % | 5,9 | 8,8 |
| Inflaţia - medie anuală - % | 6,0 | 5,6 |
| * sfârşitul anului - % | 4,6 | 5,1 |
| Număr mediu de salariaţi – % | 1,6 | 0,9\*) |
| Şomeri înregistraţi la sf. anului - mii persoane | 215 | 261,3 |
| * rata şomajului - % | 2,7 | 3,3 |
| Câştigul salarial mediu brut - lei lunar | 7.567 | 7.725\*) |

*Notă: Datele PIB pentru anul 2024 sunt provizorii*

*\*) Estimări CNSP conform metodologiei anuale*

În noul context macroeconomic marcat de un grad scăzut de predictibilitate, produsul intern brut realizat în anul 2024, ca valoare nominală, s-a situat la 1760,1 miliarde lei, cu 26,3 miliarde lei (+1,5%) peste prognoza elaborată la fundamentarea bugetului general consolidat. Creşterea nominală de 9,7% faţă de anul anterior este rezultatul unor deviaţii contrare care s-au compensat reciproc, majorarea reală a produsului intern brut consemnând o ajustare descendentă cu 2,6 puncte procentuale faţă de estimări, ca urmare a evoluţiilor mai modeste la nivel sectorial, în timp ce deflatorul PIB s-a situat la valori în creştere cu 2,9 puncte procentuale, influenţe notabile suplimentare provenind din noile majorări salariale.

**Pe elemente de utilizare**, pilonul de susţinere al creşterii economice din anul 2024 a fost reprezentat de consumul privat, care şi-a menţinut robusteţea pe tot parcursul anului la valori mai ridicate decât s-a anticipat, însă impactul pozitiv al acestuia a fost contrabalansat de declinul exportului de bunuri şi servicii şi contracţia investiţiilor.

*- modificări procentuale faţă de anul precedent -*

|  | **Cadrul macroeconomic pentru buget 2024** | **Realizări**  **2024** |
| --- | --- | --- |
| Cererea internă | 3,9 | 3,5 |
| Consum final | 3,3 | 4,8 |
| - Consum privat | 3,4 | 6,0 |
| - Consum guvernamental | 3,2 | 0,7 |
| Formarea brută de capital fix (FBCF) | 6,5 | -3,3 |
| Exportul de bunuri şi servicii | 3,4 | -3,1 |
| Importul de bunuri şi servicii | 4,6 | 3,8 |
| **PRODUSUL INTERN BRUT** | **3,4** | **0,8** |
| Industrie | 1,2 | -0,2 |
| Agricultură, silvicultură, pescuit | 5,7 | -5,9 |
| Construcţii | 7,1 | -2,6 |
| Total servicii | 3,5 | 0,9 |
| Impozite nete pe produs | 3,8 | 8,6 |

*Notă: Datele pentru anul 2024 sunt provizorii*

Stimulat de creşterea veniturilor reale disponibile ale populaţiei, ca urmare a majorării câştigului salarial din sectorul bugetar, a pensiilor şi a salariului minim pe economie, o inflaţie în scădere, concomitent cu o mai mare deschidere spre obţinerea creditelor de consum, avansul de 6,0% **al consumului privat** a reprezentat factorul determinant pozitiv, contribuind cu 3,7 puncte procentuale la rata reală de creştere a produsului intern brut.

**Contribuţia elementelor de creare şi utilizare la creşterea reală a PIB**

*- procente –*

|  | **2023** | | **2024** | |
| --- | --- | --- | --- | --- |
|  | **Cadrul macroeconomic pentru buget 2024** | **Realizări** | **Cadrul macroeconomic pentru buget 2024** | **Realizări** |
| **Cererea internă** | **1,4** | **2,2** | **4,1** | **3,7** |
| - Consum final | 1,7 | 2,9 | 2,7 | 3,8 |
| * Consum privat | 1,4 | 1,9 | 2,1 | 3,7 |
| * Consum guvernamental | 0,3 | 1,1 | 0,5 | 0,1 |
| - Formarea brută de capital | -0,3 | -0,8 | 1,4 | -0,1 |
| * Formarea brută de capital fix | 1,9 | 3,6 | 1,7 | -0,9 |
| * Modificarea stocurilor | -2,2 | -4,4 | -0,2 | 0,8 |
| **Exportul net** | **0,6** | **0,2** | **-0,7** | **-2,9** |
| - Exportul de bunuri şi servicii | 0,3 | -0,3 | 1,4 | -1,2 |
| - Importul de bunuri şi servicii | -0,3 | -0,6 | 2,1 | 1,7 |
| **PRODUSUL INTERN BRUT** | **2,0** | **2,4** | **3,4** | **0,8** |
| - Industrie | -0,7 | -0,5 | 0,2 | 0,0 |
| - Agricultură, silvicultură, pescuit | 0,1 | 0,4 | 0,2 | -0,2 |
| - Construcţii | 0,5 | 0,8 | 0,5 | -0,2 |
| - Total servicii | 1,8 | 1,2 | 2,0 | 0,5 |
| - Impozite nete pe produs | 0,3 | 0,5 | 0,3 | 0,7 |

*Notă: Datele pentru 2023 sunt semidefinitive, iar cele din 2024 sunt provizorii.*

*Eventuale neconcordanţe la însumare sunt ca urmare a rotunjirilor.*

Ca urmare a diminuării activităţii din sectorul construcţii, a unei conjuncturi nefavorabile privind intrările de capitaluri sub forma investiţiilor străine directe şi a fondurilor europene, dar şi a incertitudinii mediului economic, **formarea brută de capital fix** şi-a diminuat creşterea de la un trimestru la altul.

Prognoza naţională asupra formării brute de capital fix, inferioară proiecţiei Comisiei Europene (+6,5% comparativ cu +7,3%) s-a bazat atât pe programul de investiţii guvernamentale cât şi pe continuarea investiţiilor private, dar la acel moment nu a fost vizibil saltul atipic investiţional realizat în trimestrul IV 2023, care avea să inducă în date un efect de bază consistent pentru anul următor. Prin urmare, contracţia accentuată a investiţiilor brute în ultimul trimestru al anului 2024 (-17,9%) a condus la o scădere a formării brute de capital fix pe ansamblul anului cu 3,3%, creşterea economică totală fiind diminuată cu 0,9 puncte procentuale.

În condiţiile unei oferte interne limitate, cererea de consum a fost acoperită, în principal, prin majorarea importului de bunuri şi servicii (creştere cu 3,8%), în timp ce exportul de bunuri şi servicii, în contextul amânării redresării economice a principalilor parteneri comerciali, s-a diminuat cu 3,1%, evoluţie mult sub aşteptări. În cazul exporturilor, factorii externi (evoluţiile cererii din Germania, Franţa, Italia) au avut un impact determinant asupra proiecţiilor. Astfel, ecartul dintre creşterea importului de bunuri şi servicii şi declinul exportului a condus la o contribuţie negativă majoră a **exportului net** de 2,9 puncte procentuale.

Pe **partea ofertei**, aportul adus de sectorul serviciilor a fost în mare parte anulat de contracţia activităţii în industrie, agricultură şi construcţii, ceea ce a condus la o rată de numai 0,1% a valorii adăugate brute din economie. În schimb, impozitele nete pe produs, cu o dinamică de 8,6% determinată atât de creşterea gradului de colectare a TVA cât şi de reducerea subvenţiilor ca urmare a modificării limitei de decontare acordată de stat furnizorilor de energie electrică, au susţinut creşterea economică cu 0,7 puncte procentuale.

Activitatea în sectorul serviciilor s-a temperat semnificativ, dar a continuat să înregistreze evoluţii pozitive, valoarea adăugată majorându-se cu 0,9%, cu un aport la dinamica PIB de 0,5 puncte procentuale. Încetinirea a provenit din contracţia activităţii din tranzacţii imobiliare (-1,3%) şi intermedieri financiare (-0,3%), dar şi din evoluţiile modeste din IT (0,3%) şi activităţi profesionale, ştiinţifice şi tehnice (0,1%). Cea mai importantă creştere s-a înregistrat în ramura activităţi de spectacole, culturale şi recreative, respectiv 6,8%, urmată de comerţ, transporturi, hoteluri şi restaurante (1,7%).

Deşi s-a aşteptat o redresare uşoară, industria a continuat evoluţiile negative, în condiţiile unei conjuncturi externe nefavorabilă. Totuşi trebuie evidenţiată diminuarea amplitudinii scăderii, valoarea adăugată brută reducându-se cu 0,2% comparativ cu anul anterior. Cele mai mari dificultăţi s-au manifestat în industria uşoară care a continuat parcursul negativ din anul anterior, unde au avut loc diminuări ale activităţii în sectoare precum: tăbăcirea şi finisarea pieilor(-19,0%), fabricarea articolelor de îmbrăcăminte(-17,5%), fabricarea produselor textile(-9,2%). Ajustarea negativă a producţiei cu dinamici de două cifre pentru al doilea an consecutiv indică probleme structurale de pierdere a competitivităţii generate în special de creşterile ulterioare ale costurilor cu forţa de muncă, dar şi a competiţiei neloiale din partea produselor asiatice.

Aceşti factori interni şi externi au fost neprevăzuţi şi au acţionat ulterior prognozei de toamnă, afectând estimările.

Un declin important s-a înregistrat şi în industria auto (-5,7%), dinamicile anuale înregistrând o volatilitate ridicată, având în vedere contracţia economiei Germaniei cu un impact determinant asupra proiecţiilor. Scăderi de activitate s-au manifestat în special pe partea de componente, induse de o piaţă europeană în restructurare şi o cerere mai redusă pentru vehiculele electrice.

În cazul producţiei şi furnizării de energie electrică şi termică scăderea în anul 2024 a fost de 4,7%, în timp ce consumul de energie electrică al populaţiei a accelerat cu 2,7%, iar cel din economie cu 1,6%. Contracţia s-a datorat unei producţii în scădere în principal din partea componentei hidro şi eoliană, în condiţii climaterice nefavorabile. Susținerea consumului intern s-a realizat pe baza ajustării exportului de energie electrică, care s-a redus cu 6,8%, în timp ce importul a înregistrat un ritm de creştere de 60,2% pe fondul scăderii accentuate a producţiei.

Asociate cu investiţiile, construcţiile au fost revizuite faţă de estimările iniţiale. După rezultatele susţinute din 2023, activitatea s-a contractat, în principal, pe componenta „clădiri rezidenţiale” care a înregistrat o scădere accentuată, de peste 20% (-22,1%), dar si a clădirilor nerezidenţiale care s-au micşorat cu 8%. Dificultăţile financiare ale dezvoltatorilor imobiliari s-au resimţit mai pregnant decât s-a estimat, aceştia confruntându-se cu o scădere a vânzărilor imobiliare, concomitent cu majorarea costurilor operaţionale şi accentuarea blocajului financiar. Perioadele premergătoare, marcate de un nivel ridicat al inflaţiei şi creşterea ratelor dobânzilor pentru creditele imobiliare, au condus la un comportament prudent în rândul populaţiei privind achiziţia de locuinţe, ceea ce a afectat dinamica pieţei. Nici modificările privind creşterea cotei de TVA la imobilele noi, cu valoare mai mare de 120 mii euro, de la 5% la 9% nu au încurajat cererea de locuinţe, preţurile acestora suportând noi majorări, după cele induse de creşterea materialelor de construcţii şi a produselor energetice, dar şi a costurilor salariale. Pe ansamblul anului, valoarea adăugată brută s-a diminuat cu 2,6% ceea ce a dus la reducerea avansului economic cu 0,2 puncte procentuale.

Sectorul agricol a înregistrat o contracţie consistentă ca urmare unor condiţii climatice nefavorabile. Deşi în noiembrie 2023 existau estimări optimiste cu privire la rezultatele sectorului agricol, situaţia s-a schimbat pe parcursul anului 2024 când producţia agricolă a cunoscut un declin de două cifre din cauza apariţiei perioadelor cu deficit de precipitaţii şi a secetei severe manifestate încă din luna iunie, în special în zonele sudice ale țării. Efectele secetei au dus la scăderea randamentelor la hectar și producțiilor totale, în special la culturile de porumb boabe, floarea soarelui şi soia boabe. Astfel în trimestrul III valoarea adăugată brută s-a diminuat cu 14,5%. Pe total an reducerea de 5,9% s-a concretizat într-o contribuţie negativă (-0,2 puncte procentuale) la dinamica reală a produsului intern brut.

**Inflația** a urmat o traiectorie descendentă pe parcursul anului 2024, pe fondul reducerii presiunilor costurilor energetice şi a prețurilor la materii prime, însă procesul dezinflaţionist s-a manifestat mai lent comparativ cu alte ţări europene. Creşterea cererii ca urmare a majorărilor salariale peste estimările anterioare s-au reflectat şi asupra dinamicii preţurilor de consum, inflaţia anuală ajungând la **5,1% în decembrie**, cu 0,5 puncte procentualemai mare decât nivelul prognozat pentru sfârșit de an.

Ca **medie anuală**, inflația anului 2024 a fost de **5,6%**, cu 4,8 puncte procentuale mai mică decât în anul 2023. Componenta alimentară (3,6%), care a beneficiat şi de efectele plafonării temporare a adaosurilor comerciale la produsele de bază, a înregistrat o decelerare a prețurilor atât la produsele alimentare procesate, cât şi la cele neprocesate. În cazul bunurilor nealimentare (5,8%), reducerea vitezei de creştere a preţurilor a fost mai lentă, în timp ce tarifele la servicii (8,9%) au înregistrat, de asemenea, o încetinire faţă de dinamică anului anterior, deşi s-a menţinut un nivel ridicat al costurilor cu forţa de muncă.

# **Deficitul ESA și deficitul structural**

* 1. **Deficitul ESA**

Pentru anul 2024, deficitul administrației publice generale s-a calculat pe baza datelor transmise de instituțiile publice și a celor provizorii ale companiilor de stat clasificate în administrația publică, deficitul rezultat (date semifinale) conform metodologiei ESA 2010 fiind de 9,3% din PIB.

Comparativ cu anul 2023 deficitul calculat conform metodologiei ESA 2010 în anul 2024 a crescut cu 2,7 puncte procentuale de la 6,6% din PIB în 2023 la 9,3% din PIB în 2024.

**Deficitul administrației publice generale conform ESA 2010**



Deficitul bugetar calculat conform metodologiei europene s-a situat peste limita nivelului de referință a Pactului de Stabilitate și Creștere, înregistrând un nivelul de 9,3% din PIB în anul 2024.

În 2024, deficitul bugetar a înregistrat un nivel de 9,3% din PIB, cu 2,3 puncte procentuale peste ținta stabilită în octombrie 2024, de 7,0% din PIB. Această deviație este explicată (i) pe partea de cheltuieli, în principal de: înregistrarea unor drepturi de natură salarială (0,1% din PIB), în urma unor hotărâri judecătorești devenite executorii și a unor sume stabilite prin acte administrative emise de conducătorii instituțiilor publice, suplimentare față de cele stabilite prin legislația specifică (Înalta Curte de Casație și Justiție, Ministerul Public și Consiliul Superior al Magistraturii); datorii comerciale (0,5% din PIB) , scheme energie emise (0,4% din PIB), titluri ANRP (0,2% din PIB), diferenţa dintre dobânda plătită şi dobânda datorată (0,4% din PIB), precum și alte influențe.

Deficitul bugetar aferent anului 2024 s-a situat peste media deficitului bugetar pentru zona euro de 3,1% din PIB și pentru UE27 de 3,2% din PIB.

Conform datelor publicate de EUROSTAT majoritatea statelor membre au înregistrat în anul 2024 deficit bugetar cu excepția Danemarcei ce a înregistrat un excedent bugetar de 4,5% din PIB , a Ciprului și Irlandei ce au înregistrat un excedent de 4,3% din PIB, Greciei cu un excedent de 1,3% din PIB, Luxemburgului cu un excedent de 1,0% din PIB și Portugaliei cu un excedent de 0,7% din PIB.

Un număr de 12 state membre au înregistrat deficite peste sau egale cu nivelul de 3% din PIB cele mai mari deficite fiind înregistrate în România (-9,3%); Polonia (-6,6%); Franța (-5,8%) și Slovacia (-5,3%).

* 1. **Deficitul structural**

Soldul structural al administrației publice generale (metodologia ESA) s-a situat în 2024 la -8,8% din PIB potenţial, în creştere faţǎ de nivelul anului anterior. Rezultatul corespunde ajustării pozitive (+0,53%) a deficitului ESA (-9,3%) prin componenta ciclică care se menţine încă în teritoriu negativ în acord cu evoluţia output-gap (-1,7% din PIB potenţial în 2024).

**Deficitul structural**



# **Politica fiscal bugetară**

* 1. **Obiectivele politicii bugetare în anul 2024**

Construcția bugetară pentru anul 2024 și orizontul 2025-2026 a avut la bază următoarele obiective:

|  |
| --- |
| * **Continuarea măsurilor pentru redresare economică,** accelerarea creșterii economice, menținerea și susținerea unui nou cadru de dezvoltare durabilă, justă și incluzivă care să asigure o tranziție eficientă economic, suportabilă social și axată pe competitivitate, inovație și decarbonizare care să conducă la eliminarea vulnerabilităților din economie și să asigure un nivel de trai decent; * **Continuarea realizării graduale a consolidării fiscale** contribuind, în acest fel la scăderea inflației, a ratelor dobânzilor, a deficitului comercial și de cont curent al balanței de plăți, precum şi la stabilitatea cursului valutar al leului, ținând seama de fragilitatea mediului intern și extern, de efortul bugetar ce trebuie alocat noii legi privind sistemul de pensii și implementarea reformelor din PNRR care trebuiesc finalizate până în anul 2026. * **Reforma, prioritizarea și programarea multianuală a investițiilor publice** într-o manieră eficientă, profesionistă și transparentă cu efect multiplicator şi aport direct la formarea brută de capital fix, prin creșterea aportului fondurilor europene aferente cadrului financiar 2021-2027 și cele aferente Mecanismului de Redresare și Reziliență ce finanțează reformele și investițiile stabilite prin Programul Național de Redresare și Reziliență, cel mai mare pachet de stimulare din resursele europene alocate României; * **Consolidarea unei politici fiscale predictibile** angajate pe panta de reducere a deficitului bugetar, pentru susținerea și adaptarea mediului de afaceri la provocările ridicate de suita de crize cu care se confruntă societatea, simplificarea fiscalității și perfecționarea legislației în funcție de fenomenele evazioniste, pentru a crea premisa unei creșteri economice sănătoase și durabile; * **Dezvoltarea şi diversificarea instrumentelor de management ale datoriei publice** pentru menținerea datoriei publice la un nivel sustenabil; * **Măsuri pentru crearea și consolidarea finanțelor publice**, **prin eficientizarea calitativă a cheltuielilor publice, îmbunătățirea programării bugetare** cu focalizare pe : * Finanțarea unor măsuri active economice pentru sprijinirea grupurilor celor mai vulnerabile, reforme în domeniul muncii, al pensiilor, al sprijinirii IMM al căror lanț de aprovizionare a fost puternic afectat de războiul împotriva Ucrainei; * Îmbunătățirea programării bugetare prin consolidarea bugetării pe programe pe bază de indicatori de rezultat pentru o construcție bugetară credibilă și responsabilă, care să permită transparența deplină a cheltuielilor publice, îmbunătățirea clarității și coerenței procesului de bugetare, prioritizarea politicilor sectoriale și asigurarea unei competiții reale între proiectele propuse spre finanțare și susținerea performanței; * Alocarea dirijată către priorități bine definite și mai multă responsabilitate în utilizarea fondurilor publice, realizate prin implementarea măsurilor de eficientizare a cheltuielilor publice[[1]](#footnote-1), prin utilizarea celor mai bune practici la nivel european și pentru evitarea risipei fondurilor publice; |

Bugetul pe anul 2024 a fost construit cu un **deficit cash de 5,0% din PIB** (venituri 33,81% din PIB și cheltuieli 38,8% din PIB) căruia îi corespunde un **deficit ESA de 4,9% din PIB și un deficit structural de 4,3% din PIB.**

**Veniturile bugetului general consolidat** au fost estimate în sumă de 586,13 miliarde lei, reprezentând 33,81% din PIB.

**Cheltuielile bugetului general consolidat** au fost estimate în sumă de 672,77 miliarde lei reprezentând 38,8% din PIB.

**Măsurile care au stat la baza construcției bugetare pentru anul 2024 au fost:**

**Pe parte de venituri:**

* impozit minim de 1% pe cifra de afaceri pentru companii care înregistrează în anul precedent o cifră de afaceri de peste 50 milioane euro, și care în anul de calcul determină un impozit pe profit mai mic decât impozitul minim pe cifra de afaceri; Impozitul se aplică veniturilor totale ajustate cu venituri neimpozabile, investiții și amortizare;
* impozit suplimentar pentru instituțiile de credit calculat prin aplicarea asupra cifrei de afaceri a unei cote de impozitare astfel: 2% în perioada 1 ianuarie 2024 – 31 decembrie 2025, respectiv 1% începând cu 1 ianuarie 2026;
* impozit suplimentar pentru operatorii din sectoarele petrol și gaze naturale, care înregistrează în anul precedent o cifră de afaceri de peste 50 milioane euro: se impune un impozit suplimentar de 0,5% din veniturile totale ajustate cu venituri neimpozabile, investiții și amortizări;
* instituirea a două cote de impozitare pe veniturile microîntreprinderilor, astfel: a) 1% pentru microîntreprinderile care realizează venituri ce nu depășesc 60.000 euro; b) 3% pentru microîntreprinderile care (i) realizează venituri peste 60.000 euro sau (ii) desfășoară activități, principale sau secundare, în domeniile editare produse software, facilități de cazare, restaurante, catering pentru evenimente, baruri, activități juridice (societățile cu personalitate juridică care nu sunt entități transparente fiscal, constituite de avocați), activități de asistență medicală generală sau specializată, stomatologie;
* revizuirea reglementării privind acordarea facilităților fiscale pentru persoanele fizice care obțin venituri din salarii și asimilate salariilor ca urmare a desfășurării activității de creare de programe pentru calculator: scutirea de la plata impozitului pe venit se aplică numai pentru veniturile realizate în baza unui singur contract individual de muncă și pentru veniturile brute lunare de până la 10.000 lei inclusiv. Suplimentar, persoanele fizice pot opta pentru plata contribuției datorată la fondul de pensii administrat privat. Aplicarea facilităților fiscale se limitează până la data de 31 decembrie 2028;
* revizuirea reglementărilor privind acordarea facilităților fiscale în sectorul construcții, precum și în sectorul agricol și în industria alimentară: i) scutirea de la plata impozitului pe venit se aplică numai pentru veniturile realizate în baza unui singur contract individual de muncă, cu normă întreagă sau cu timp parțial, și pentru veniturile brute lunare de până la 10.000 lei inclusiv; ii) eliminarea exceptării de la plata contribuției de asigurări sociale de sănătate; iii) scutirea de la plata contribuției de asigurări sociale datorată de angajatori pentru activitatea desfășurată în condiții deosebite, speciale sau în alte condiții de muncă;
* includerea sumelor reprezentând valoarea nominală a tichetelor de masă și a voucherelor de vacanță acordate potrivit legii, în baza lunară de calcul al contribuției de asigurări sociale de sănătate pentru persoanele fizice care obțin venituri din salarii şi asimilate salariilor;
* modificarea regimului aplicabil din punct de vedere al contribuției de asigurări sociale de sănătate datorate în cazul persoanelor fizice care realizează venituri din activități independente. Persoanele fizice care realizează venituri din activități independente, din una sau mai multe surse, datorează contribuția de asigurări sociale de sănătate pe fiecare sursă de venit, la o bază anuală de calcul egală care nu poate fi mai mare decât cea corespunzătoare unei baze anuale de calcul egală cu nivelul de 60 salarii minime brute pe țară;
* creșterea cotei de TVA de 5% la 9% pentru livrarea de locuințe sociale (cu păstrarea plafonului de 600 000 Lei), livrarea alimentelor de înaltă valoare calitativă, livrarea şi instalarea de panouri fotovoltaice, panouri solare termice, pompe de căldură şi alte sisteme de încălzire de înaltă eficiență, pentru centre de fitness/baze sportive, activități recreative (parcuri de distracții /recreative, bâlciuri) și intrare evenimente sportive;
* trecerea de la aplicarea cotei reduse de TVA de 9% la aplicarea cotei standard de TVA pentru livrarea de bere fără alcool și de alimente cu zahăr adăugat, al căror conținut total de zahăr este de minimum 10g/100g produs;
* Modificarea cotei de TVA de la 5% la 19% pentru transportul de persoane în scop turistic sau de agrement;
* Introducerea în sfera produselor supuse accizelor nearmonizate a băuturilor nealcoolice cu zahăr adăugat/conținut de zahar între 5-8 g/100 ml 0.4 lei/litru și peste 8g/100 ml 0.6 lei/litru;
* majorarea nivelului accizelor pentru produsele de tutun cu 7,5% de la 1 ian 2024;
* majorarea nivelului accizelor pentru produsele cu alcool cu 10% de la 1 ian 2024;
* impozitarea proprietăților imobiliare și mobiliare de valoare mare de 0,3% pentru proprietățile reprezentând clădiri rezidențiale, cota fiind aplicată asupra diferenței dintre valoarea impozabilă a clădirii comunicată de către organul fiscal local prin decizia de impunere și plafonul de 2.500.000 lei, respectiv în cazul autoturismelor, cota se aplică asupra diferenței dintre valoarea de achiziție și plafonul de 375.000 lei.

**Pe parte de cheltuieli:**

* desființarea posturilor vacante;
* majorarea normativelor pentru constituirea structurilor la nivel de serviciu/direcție/direcție generală: a) minimum 10 posturi de execuție pentru constituirea unui serviciu; b) minimum 20 posturi de execuție pentru constituirea unei direcții; c) minimum 35 de posturi de execuție pentru constituirea unei direcții generale;
* diminuarea ponderii funcțiilor publice de conducere în totalul funcțiilor la nivel ordonator principal de credite de la 12% la 8%;
* Limitarea funcțiilor de conducere la maxim 10% pentru celelalte categorii de personal bugetar;
* acordarea voucherelor de vacanță numai pentru funcționarii publici cu un venit sub nivelul unui plafon de 8.000 lei net/lunar. Valoarea voucherului de vacanță crește de la 1.450 lei/an la 1.600 lei/an pentru a nu fi afectați funcționarii de introducerea CASS de 10% la voucherele de vacanță;
* acordarea indemnizației de hrană numai pentru funcționarii publici cu venituri sub 8.000 lei net/lunar;
* plafonarea sporului de condiții vătămătoare (sporul de antenă) de 15% din salariul de bază dar nu mai mult de 1.500 lei brut/lună pentru toate domeniile de activitate din sectorul bugetar;
* aprobarea/modificarea de normative de cheltuieli pentru instituțiile și autoritățile publice în ce privește dotarea cu autoturisme si consumul de carburanți; Limitarea cheltuielilor cu achiziția de aparate de telefonie mobilă și de abonamente lunare de telefonie mobilă;
* diminuarea cu cel puțin 25% a funcțiilor de demnitate publică de secretar de stat, consilier de stat/subsecretar de stat/vicepreședinte și a funcțiilor de demnitate publică asimilate acestora;
* majorarea pensiilor de asigurări sociale cu 13,8% începând cu luna ianuarie și acordarea pensiilor recalculate conform noi legi a pensiilor începând cu luna septembrie;
* majorarea cu 5% a salariilor de bază ale personalului plătit din fonduri publice cu excepția personalului din învățământ care va beneficia de o majorare de 20%, ce va fi acordată în două tranșe de la 1 ianuarie și 1 iunie 2024;
* munca suplimentară efectuată peste durata normală a timpului de lucru de către personalul din sectorul bugetar încadrat în funcții de execuție sau de conducere, precum și munca prestată în zilele de repaus săptămânal, de sărbători legale și în celelalte zile în care, în conformitate cu reglementările în vigoare, nu se lucrează, în cadrul schimbului normal de lucru, se va compensa numai cu timp liber corespunzător, cu anumite exceptii prevăzute de lege;
* instituţiile şi autorităţile publice nu acordă personalului din cadrul acestora bilete de valoare, cu excepţia tichetelor de creşă, reglementate de Legea nr. 165/2018 privind acordarea biletelor de valoare, cu modificările şi completările ulterioare;
* instituţiile şi autorităţile publice nu acordă personalului din cadrul acestora premii; cuantumul compensaţiei băneşti, respectiv al alocaţiei valorice pentru drepturile de hrană, valoarea financiară anuală a normelor de echipare şi valoarea financiară a drepturilor de echipament se menţin în plată la nivelul acordat pentru luna decembrie 2023;
* suspendarea ocupării prin concurs sau examen a posturilor vacante sau temporar vacante;
* neacordarea de ajutoare, plăți compensatorii la pensionare;
* menţinerea în anul 2024 în plată la nivelul acordat/cuvenit pentru luna decembrie 2023 a unor drepturi (indemnizatia pentru activitatea de liber profesionist, cuantumul indemnizatiilor acordate membrilor Academiei Române, drepturi pentru recunoaşterea meritelor personalului participant la acţiuni militare, misiuni şi operaţii pe teritoriul sau în afara teritoriului statului român) etc;
* rentele viagere prevăzute la art. 64 din Legea educaţiei fizice şi sportului nr. 69/2000, cu modificările şi completările ulterioare, se acordă în cuantumul aflat în plată în luna decembrie 2023;
* cuantumul lunar al indemnizaţiei de merit se menţine la nivelul din luna decembrie 2023, de 6.240 lei;
* reduceri de tarife sau, după caz, gratuităţi, numai în limita a 3 călătorii dus-întors sau 6 călătorii simple, la facilităţile de transport stabilite prin acte normative pentru unele categorii de persoane;

**Prima rectificare bugetară pe anul 2024** aprobată prin Ordonanța Guvernului nr.113/2024, cu privire la rectificarea bugetului de stat pe anul 2024 și respectiv Ordonanța de urgență a Guvernului nr.114/2024, pentru rectificarea bugetului asigurărilor sociale de stat pe anul 2024, a fost determinată de:

* Evoluția economică din prima parte a anului;
* Analiza execuției bugetare pe primele șapte luni ale anului 2024;
* Adoptarea unor acte normative prin care s-au reglementat măsuri de protecție socială pentru suportul populației, măsuri de sprijin a mediului de afaceri, precum și măsuri ce vizează domeniul sănătății, dintre care menționăm:
* Ordonanța de urgență a Guvernului nr. 19/2024 privind unele măsuri referitoare la salarizarea personalului din sănătate, asistență socială şi alte sectoare de activitate bugetară;
* Ordonanța de urgență a Guvernului nr. 26/2024 privind stabilirea unor drepturi specifice personalului Ministerului Apărării Naţionale şi a unor cheltuieli determinate de pregătirea şi executarea unor misiuni în afara teritoriului naţional, în vederea realizării şi menţinerii capabilităţii aferente achiziţiei sistemelor de aeronave fără echipaj uman la bord Bayraktar TB2 şi a altor programe de înzestrare, pentru modificarea şi completarea unor acte normative în domeniul apărării, ordinii publice şi securităţii naţionale, precum şi pentru adoptarea unor măsuri privind retenţia şi atragerea personalului în aceste domenii;
* Ordonanța de urgență a Guvernului nr. 53/2024 privind măsuri referitoare la salarizarea personalului din unele sectoare de activitate bugetară, precum şi reglementarea unor aspecte organizatorice;
* Ordonanța de urgență a Guvernului nr. 43/2024 pentru modificarea şi completarea unor acte normative;
* Ordonanța de urgență a Guvernului nr. 46/2024 privind unele măsuri bugetare şi pentru modificarea şi completarea unor acte normative;
* Ordonanța de urgență a Guvernului nr. 105/2024 privind unele măsuri de protecție socială
* Ordonanța de urgență a Guvernului nr. 107/2024 pentru reglementarea unor măsuri fiscal-bugetare în domeniul gestionării creanțelor bugetare şi a deficitului bugetar pentru bugetul general consolidat al României în anul 2024, precum şi pentru modificarea şi completarea unor acte normative;
* Adoptarea unor acte normative cu influențe asupra veniturilor bugetare între care menționăm Legea nr. 244/2024 pentru modificarea alin. (1) al art. 100 din Legea nr. 227/2015, privind Codul fiscal şi stabilirea unor măsuri fiscale, cu completările ulterioare.
* Necesitatea alocării de fonduri suplimentare pentru asigurarea cu prioritate a cheltuielilor obligatorii;
* Necesitatea alocării de sume ordonatorilor principali de credite ai bugetului de stat pentru asigurarea drepturilor de asistență socială;
* Necesitatea asigurării sumelor necesare pentru medicamente cu și fără contribuție personală, medicamente pentru boli cronice cu risc crescut utilizate în programele naționale cu scop curativ, precum și pentru spitale generale;
* Necesitatea alocării fondurilor pentru plata indemnizațiilor aferente concediilor medicale;
* Necesitatea asigurării fondurilor pentru achitarea drepturilor de pensie recalculate în conformitate cu prevederile Legii nr.360/2023 privind sistemul public de pensii;
* Necesitatea alocării fondurilor necesare finanțării cheltuielilor de personal ca urmare a majorărilor salariale aprobate prin Ordonanța de urgență a Guvernului nr. 19/2024, Ordonanța de urgență a Guvernului nr. 26/2024, Ordonanța de urgență a Guvernului nr. 53/2024;
* Necesitatea asigurării fondurilor necesare finanțării cheltuielilor determinate de implementarea Programului pentru școli al României pentru perioada septembrie-decembrie a anului 2024;
* Necesitatea asigurării fondurilor necesare finanțării gratuităţii acordate elevilor prevăzuţi la art. 83 alin. (1) din Legea nr. 198/2023, cu modificările ulterioare, la transportul public local şi metropolitan rutier, potrivit prevederilor art. 83 alin. (2) lit. a) din acelaşi act normativ;
* Necesitatea asigurării fondurilor necesare pentru plata sprijinului sub formă de contribuţii care va asigura completarea drepturilor salariale neacoperite din fondurile proprii ale unităţilor de cult locale, pentru personalul neclerical angajat în unităţile de cult din ţară;
* Necesitatea asigurării fondurilor necesare pentru finanțarea drepturilor asistenților personali ai persoanelor cu handicap grav sau a indemnizațiilor lunare ale persoanelor cu handicap.
* Necesitatea corelării planificării bugetare cu evoluția prognozată a indicatorilor macroeconomici și cu execuția bugetară pe primele șapte luni ale anului;
* Necesitatea achitării plăților restante înregistrate în contabilitatea unităților/subdiviziunilor administrativ-teritoriale, inclusiv a instituțiilor publice finanțate integral sau parțial din bugetul local și a spitalelor publice din rețeaua autorităților administrației publice locale, la data de 31 august 2024, rezultate din relații cu furnizorii de bunuri, servicii și lucrări, respectiv a obligațiilor înregistrate în contabilitatea unităților/subdiviziunilor administrativ-teritoriale față de furnizorii care prestează serviciul public de producere, transport și distribuție a energiei termice în sistem centralizat precum și a stingerii unor obligații de plată ale agenților economici/unităților/subdiviziunilor administrativ-teritoriale, inclusiv a instituțiilor publice finanțate integral sau parțial din bugetul local și a spitalelor publice din rețeaua autorităților administrației publice locale față de bugetul de stat, bugetul asigurărilor sociale de stat sau bugetele fondurilor speciale.

Rectificarea bugetară a avut în vedere majorarea per sold a veniturilor bugetului general consolidat cu 47.063,7 milioane lei precum și majorarea per sold a cheltuielilor bugetului general consolidat cu 64.604,2 milioane lei majorându-se astfel deficitul bugetar pe anul 2024, în termeni cash, la 122.930,4 milioane lei.

Pentru ca proiectul de act normativ să poată fi aprobat a fost necesară derogarea de la prevederile art.12 alin.(1) lit. a)-d), art.17 alin.(2), art.24 și art.26 alin.(4) și (5) din Legea responsabilității fiscal-bugetare nr.69/2010, republicată și ale art.2, art.3 alin.(1) și alin.(5)-(7) și art.5 din Legea pentru aprobarea plafoanelor unor indicatori specificați în cadrul fiscal-bugetar pe anul 2024 nr.417/2023:

* plafonul soldului primar al bugetului general consolidat este de minus 85.706,2 milioane lei;
* plafonul soldului bugetului general consolidat, exprimat ca procent în produsul intern brut, este în anul 2024 de minus 6,95%;
* plafonul cheltuielilor de personal ale bugetului general consolidat, exprimat ca procent în produsul intern brut, este de 9,3% în anul 2024;
* pentru anul 2024, plafonul nominal al cheltuielilor totale, exclusiv asistența financiară din partea Uniunii Europene și a altor donatori, pentru bugetul general consolidat este de 666.010,3 milioane lei, pentru bugetul de stat este de 389.157,4 milioane lei, pentru bugetul general centralizat al unităților administrativ-teritoriale este de 136.781,9 milioane lei, pentru bugetul fondului național unic de asigurări sociale de sănătate este de 73.869,6 milioane lei, pentru bugetul instituțiilor/activităților finanțate integral și/sau parțial din venituri proprii este de 50.357,7 milioane lei și pentru alte bugete componente ale bugetului general consolidat este de 20.097,8 milioane lei;
* pentru anul 2024, plafonul nominal al cheltuielilor de personal din bugetul general consolidat este de 164.282,9 milioane lei, pentru bugetul de stat este de 88.761,4 milioane lei, pentru bugetul general centralizat al unităților administrativ-teritoriale este de 47.095,0 milioane lei, pentru bugetul fondului național unic de asigurări sociale de sănătate este de 497,0 milioane lei și pentru bugetul instituțiilor/activităților finanțate integral și/sau parțial din venituri proprii este de 26.172,5 milioane lei;
* pentru anul 2024, plafonul nominal al soldului bugetului general consolidat este de minus 122.930,4 milioane lei și al soldului bugetului de stat este de minus 132.529,5 milioane lei;
* plafonul privind datoria publică, conform metodologiei Uniunii Europene pentru sfârșitul anului 2024, este de 51,5% din produsul intern brut.

Totodată conform art. XIII din Ordonanța de urgență a Guvernului nr.138/2024 au fost modificate prevederile referitoare la palfoanele unor indicatori specificaţi în cadrul fiscal-bugetar pe anul 2024 din Ordonanţa de urgenţă a Guvernului nr. 113/2024, cu privire la rectificarea bugetului de stat pe anul 2024, astfel:

* plafonul soldului primar al bugetului general consolidat este de minus 114.572,2 milioane lei.
* plafonul soldului bugetului general consolidat, exprimat ca procent în produsul intern brut, este în anul 2024 de minus 7,9% în termeni ESA;
* plafonul cheltuielilor de personal ale bugetului general consolidat, exprimat ca procent în produsul intern brut, este de 9,4% în anul 2024;
* pentru anul 2024, plafonul nominal al cheltuielilor totale, exclusiv asistenţa financiară din partea Uniunii Europene şi a altor donatori, pentru bugetul general consolidat este de 685.162,6 milioane lei, pentru bugetul de stat este de 404.338,8 milioane lei, pentru bugetul general centralizat al unităţilor administrativ-teritoriale este de 144.775,4 milioane lei, pentru bugetul Fondului naţional unic de asigurări sociale de sănătate este de 73.869,6 milioane lei, pentru bugetul instituţiilor/activităţilor finanţate integral şi/sau parţial din venituri proprii este de 53.251,8 milioane lei, iar pentru suma altor bugete componente ale bugetului general consolidat este de 24.719,4 milioane lei;
* pentru anul 2024, plafonul nominal al cheltuielilor de personal din bugetul general consolidat este de 165.847,4 milioane lei, pentru bugetul de stat este de 90.326,0 milioane lei, pentru bugetul general centralizat al unităţilor administrativ-teritoriale este de 47.095,0 milioane lei, pentru bugetul Fondului naţional unic de asigurări sociale de sănătate este de 497,0 milioane lei şi pentru bugetul instituţiilor/activităţilor finanţate integral şi/sau parţial din venituri proprii este de 26.172,5 milioane lei;
* pentru anul 2024, plafonul nominal al soldului bugetului general consolidat este de minus 151.796,4 milioane lei şi al soldului bugetului de stat este de minus 161.357,9 milioane lei;
* plafonul privind datoria publică, conform metodologiei Uniunii Europene, pentru sfârşitul anului 2024, este de 54,5% din produsul intern brut.

În anul 2024 printr-o serie de acte normative (OUG nr.107/2024, OUG 132/2024, OUG nr.138/2024), prin derogare de la prevederile Legii nr. 69/2010, legea responsabilității fiscal bugetare, republicată, cu modificările şi completările ulterioare și de la prevederile Legii nr. 417/2023, pentru aprobarea plafoanelor unor indicatori specificaţi în cadrul fiscal-bugetar pe anul 2024, cu sumele cedate la Fondul de rezervă bugetară s-a prevăzut posibilitatea de a depăşi, după caz, plafonul soldului bugetului general consolidat şi cel al cheltuielilor de personal ale bugetului general consolidat, exprimat ca procent în produsul intern brut, plafoanele nominale ale cheltuielilor totale şi ale cheltuielilor de personal, plafoanele nominale ale soldului bugetului general consolidat şi ale principalelor bugete componente, precum şi plafonul soldului primar al bugetului general consolidat, aprobate potrivit legii.

Plafoane privind soldul bugetar pe principalele bugete componente 2024



Plafoane privind cheltuieli totale exclusiv asistenta financiara din partea UE sau alți donatori, în anul 2024



* 1. **Evaluarea țintelor și a indicatorilor bugetari**

La elaborarea legilor bugetare anuale, s-a avut în vedere un deficit al bugetului general consolidat aferent anului 2024, în bază cash, de 5,0% din PIB, nivel similar cu cel asumat în strategia fiscal bugetară aprobată și în Legea[[2]](#footnote-2) nr.417/2023. În urma rectificărilor bugetare și a alocării de sume din Fondul de rezervă bugetară la dispoziţia Guvernului, plafonul soldului bugetului general consolidat exprimat ca procent în PIB a fost majorat la -9,18% din PIB.

Soldul bugetar pe principalele bugete componente 2024 se prezintă astfel:



Soldul bugetului general consolidat realizat în anul 2024, exprimat ca procent în PIB, a fost de -8,66%, cu 3,66 puncte procentuale peste ținta stabilită în Legea nr.417/2023 și la bugetul inițial și cu 0,52 puncte procentuale sub nivelul stabilit în programul actualizat pe anul 2024.

În termeni nominali, soldul bugetului general consolidat a depășit ținta stabilită de Legea nr. Legea nr.417/2023 și la bugetul inițial cu 65.870,9 milioane lei și s-a situat cu 9.037,5 milioane lei sub plafonul stabilit în programul actualizat pe anul 2024.

Ca urmare a evoluției deficitului bugetului general consolidat, soldul primar al bugetului general consolidat, în termeni nominali, a depășit plafoanele stabilite cu 64.430,6 milioane lei comparativ cu plafonul stabilit de Legea nr.417/2023 și la bugetul inițial iar comparativ cu plafonul stabilit în programul actualizat pe anul 2024 s-a situat sub acest plafon cu 7.747,8 milioane lei.

Soldul nominal al bugetului de stat a fost de -147.981,3 milioane lei, cu 51.948,3 milioane lei peste plafonul stabilit de Legea nr. 417/2023 și avut în vedere la elaborarea legilor bugetare anuale inițiale și cu 21.222,2 milioane lei sub ținta stabilită în programul actualizat pe anul 2024.

Soldul nominal în cazul bugetului asigurărilor sociale de stat a fost de -2.809,9 milioane lei cu 2.891,2 milioane lei peste plafonul avut în vedere la elaborarea bugetului inițial și stabilit de Legea nr. 417/2023 dar și peste plafonul stabilit în programul actualizat pe anul 2024 cu 2.888,0 milioane lei.

Soldul nominal în cazul bugetului fondului național unic de asigurări sociale de sănătate a fost de -1.185,1milioane lei în timp ce plafonul avut în vedere la elaborarea bugetului inițial și stabilit de 417/2023 dar și plafonul stabilit în programul actualizat pe anul 2024 prevedeau un buget echilibrat pentru perioada analizată.

Soldurile bugetare în cazul bugetului fondului pentru șomaj și bugetului instituțiilor finanțate din venituri proprii s-au încadrat în plafoanele stabilite pentru anul 2024.



Cheltuielile bugetului general consolidat (exclusiv asistența financiară din partea UE sau alți donatori) efectuate în anul 2024 au fost în sumă de 684.683,4 milioane lei cu 80.933,7 milioane lei peste plafonul avut în vedere la elaborarea legilor bugetare și stabilit de 417/2023. Comparativ cu plafonul stabilit conform programului actualizat cheltuielile bugetului general consolidat (exclusiv asistența financiară din partea UE sau alți donatori) au fost cu 9.650,0 milioane lei sub plafonul stabilit.

Cheltuielile bugetare (exclusiv asistența financiară din partea UE sau alți donatori) au înregistrat depășiri ale plafoanelor avute în vedere la elaborarea legilor bugetare și stabilite de 417/2023 în cazul tuturor bugetelor componente ale bugetului general consolidat.

Comparativ cu plafonul stabilit în programul actualizat pe anul 2024 cheltuielile bugetare (exclusiv asistența financiară din partea UE sau alți donatori) s-au situat sub plafon în cazul bugetului de stat (-13.193,7 milioane lei), bugetului Fondului național unic de asigurări sociale de sănătate (-395,6 milioane lei), bugetului asigurărilor sociale de stat (-100,2 milioane lei), în cazul bugetului asigurărilor pentru șomaj (-141,2 milioane lei) și a altor bugete componente ale bugetului general consolidat (-1164,5 milioane lei) și au depășit plafonul stabilit în cazul bugetului centralizat al unităților administrativ-teritoriale (+6.729,1 milioane lei) și în cazul bugetului instituțiilor/activităților finanțate din venituri proprii (+4.276,4 milioane lei).

Cheltuielile de personal ale bugetului general consolidat în anul 2024 au fost în sumă de 164.589,3 milioane lei cu 16.880,9 milioane lei peste plafonul avut în vedere la elaborarea legilor bugetare și stabilit de Legea nr. 417/2023.

Cheltuielile de personal ale bugetului general consolidat s-au încadrat în plafonul stabilit în programul actualizat pe anul 2024 fiind cu 1.246,7 milioane lei sub acesta.

Cheltuielile de personal au depășit plafonul nominal avut în vedere la elaborarea legilor bugetare inițiale și stabilit de Legea nr. 417/2023 în cazul bugetului de stat (+11.179,7 milioane lei); bugetului centralizat al unităților administrativ-teritoriale (+3.519,9 milioane lei); bugetului institutiilor/activitatilor finantate din venituri proprii (+2.042,3 milioane lei); bugetului asigurărilor pentru șomaj (+61,2 milioane lei), bugetului Fondului național unic de asigurări sociale de sănătate (+172,0 milioane lei), bugetului asigurărilor sociale de stat (+61,8 milioane lei) în timp ce în cazul altor bugete componente ale bugetului general consolidat s-au situat sub plafonul stabilit.

Comparativ cu plafonul prevăzut în programul actualizat pe anul 2024 cheltuielile de personal s-au situat sub acest plafon în cazul tuturor bugetelor componente la bugetului general consolidat.

# **Execuția bugetară pe anul 2024**

* 1. **Execuția bugetară**

Conform datelor definitive, execuția bugetului general consolidat, în perioada 1 ianuarie – 31 decembrie 2024, s-a încheiat cu un deficit cash de 152,51 miliarde lei, respectiv 8,66% din PIB.

Comparativ cu anul anterior, deficitul bugetului general consolidat în anul 2024, în bază cash, a crescut cu 3,05 puncte procentuale de la 5,61% din PIB în 2023 la 8,66% din PIB în anul 2024.

**Soldul bugetar**



* + 1. **Veniturile bugetului general consolidat**

Veniturile bugetului general consolidat, în anul 2024, au totalizat 574,57 miliarde lei, reprezentând 32,6% din PIB şi un grad de realizare față de estimările anuale de 98,5%.



Comparativ cu programul anual de încasări veniturile bugetare au înregistrat următoarele evoluții:

* Încasările din veniturile fiscale s-au situat peste nivelul programat a se realiza în anul 2024, gradul de realizare fiind de 100,6%, fiind influențate de evoluția impozitelor și taxelor pe bunuri și servicii.
* Încasările din contribuții de asigurări au fost inferioare programului de încasări, gradul de realizare fiind de 97,2%. Nerealizarea programului a fost determinată de încasările inferioare programului anual în cazul veniturilor din contribuții de asigurări încasate la bugetul asigurărilor sociale de stat (97,4%), la bugetul asigurărilor pentru șomaj (98,3%) precum și a celor de la bugetul Fondului național unic de asigurări sociale de sănătate (97,4%).
* Încasările din veniturile nefiscale au fost superioare programului anual, gradul de realizare fiind de 106,4%;
* Încasările din sumele primite de la UE și alți donatori (inclusiv asistența financiară nerambursabila aferentă PNRR) în contul plăților efectuate nu au reușit să atingă nivelul programat, gradul de realizare înregistrat fiind de 83,6%.

Nerealizarea programului anual este influențată și de încetinirea creșterii economice anuale de la 2,8% (evoluție ce a stat la baza evaluării rectificării veniturilor, conform prognoza de vară 2024 a indicatorilor macroeconomici, publicați de Comisia Națională de Strategie și Prognoză) la 0,8%[[3]](#footnote-3).

**Structura veniturilor bugetare**



Din punct de vedere al ponderii principalelor categorii de impozite în total venituri încasate, s-au înregistrat creșteri, comparativ cu anul anterior, în principal în cazul veniturilor din impozitul pe profit și impozitul pe salarii și venit cu 0,7 puncte procentuale, din TVA cu 1,0 punct procentual, accize cu 0,9 puncte procentuale, contribuții de asigurări cu 2,5 puncte procentuale și a veniturilor nefiscale cu 0,6 puncte procentuale.

În paralel, s-au înregistrat diminuări, în principal, în cazul sumele primite de la UE, donații și PNRR cu 5,6 puncte procentuale.

Comparativ cu anul anterior, **veniturile bugetului general consolidat**, în anul 2024, au crescut cu 10,4%(+53,97 miliarde lei) iar ca procent în PIB crescut cu 0,2 puncte procentuale de la 32,4% în 2023 la 32,6% în 2024.

Comparativ cu anul 2023, creșterea veniturilor bugetare a fost influențată și de instituirea unor măsuri bugetare noi, și anume:

* Măsuri instituite prin Legea nr. 296/2023:
* Instituirea impozitului minim pe cifra de afaceri, impozitului specific pe cifra de afaceri realizat de operatorii economici din domeniul energiei electrice și a gazelor naturale și a impozitului specific pe cifra de afaceri realizat de instituțiile de credit.
* Instituirea impozitului special pe bunurile imobile și mobile de valoare mare pentru proprietățile reprezentând clădiri rezidențiale și autoturisme.
* Impozitul pe veniturile microîntreprinderilor: introducerea cotelor diferențiate de impozitare pe veniturile microîntreprinderilor de 1% pentru microîntreprinderile care realizează venituri ce nu depășesc 60.000 euro inclusiv și 3% pentru microîntreprinderile care realizează venituri de peste 60.000 euro sau desfășoară activități corespunzătoare unor coduri CAEN.
* Impozitul pe venit și contribuții sociale revizuirea reglementărilor privind acordarea facilităților fiscale în sectorul construcții, sectorul agricol, industria alimentară și a activității de creare de programe pentru calculator; includerea sumelor reprezentând valoarea nominală a tichetelor de masă și a voucherelor de vacanță acordate potrivit legii, în baza lunară de calcul al contribuției de asigurări sociale de sănătate pentru persoanele fizice care obțin venituri din salarii şi asimilate salariilor; neimpozitarea și neincludeera în baza lunară de calcul al contribuțiilor sociale obligatorii a sumei de 200 lei/lună, iar începând cu veniturile lunii iulie 2024 a sumei de 300 lei/lună pentru veniturile din salarii și asimilate salariilor (O.U.G nr. 59/2024).
* Accize: introducerea unei noi accize pe băuturile nealcoolice cu zahăr adăugat pentru care nivelul total de zahăr este cuprins între 5g-8g/100 ml, 8g/100 ml; actualizarea accizelor pentru produsele de tutun cu 7,5% de la 1 ianuarie 2024 iar pentru produsele cu alcool cu 10% de la 1 ianuarie 2024.
* TVA:creșterea cotei de TVA de 5% la 9% pentru livrarea de locuințe sociale (cu păstrarea plafonului de 600.000 lei), livrarea alimentelor de înaltă valoare calitativă, livrarea şi instalarea de panouri fotovoltaice, panouri solare termice, pompe de căldură şi alte sisteme de încălzire de înaltă eficiență, activități recreative (parcuri de distracții /recreative, bâlciuri) și intrare evenimente sportive; majorarea cotei reduse de TVA de la 5% la 19% dreptul de utilizare a facilităţilor sportive, altele decât cele scutite, pentru transportul de persoane în scop turistic sau de agrement și majorarea cotei de TVA de la 9% la 19% pentru alimente cu zahăr adăugat.
* Majorarea cotei de contribuție la Pilonul II de pensii de la 3,75% la 4,75 începând cu 1 ianuarie 2024, aprobată prin prin OUG nr. 23/2022;
* Măsura aprobată prin OUG nr. 107/2024 privind instituirea unor facilități fiscale de anulare a unor obligații bugetare;
* Actualizare nivel acciza cu IPC la produse energetice conform OUG nr. 115/2023.

**Veniturile din economia internă (exclusiv fondurile externe nerambursabile și donațiile)** au fost în sumă de 532,18 miliarde lei în creștere cu 17,5% comparativ cu cele încasate în anul 2023.

**Veniturile fiscale** au crescut, în termeni nominali, cu 16,2% față de anul precedent, iar ca procent în PIB cu un punct procentual de la 15,6% din PIB în anul 2023 la 16,6% din PIB în anul 2024.

Încasările din **impozitul pe profit** de 35,98 miliarde lei, înregistrează o evoluție pozitivă față de perioada similară a anului 2023 de 23,5% (+6,85 miliarde lei), susținută de avansul încasărilor din impozitul pe profit de la agenții economici cu 23,6% (+6,5 miliarde lei) cât și de încasările din impozitul pe profit virat de băncile comerciale cu 32,7% (+0,74 miliarde lei). Gradul de realizare este de 98,7% (-0,47 miliarde lei) față de programul stabilit, fiind influențat de nerealizarea țintei stabilite pentru impozitul pe profit de la agenții economici.

Încasările din **alte impozite pe venit, profit și câștiguri din capital** în valoare de 5,75 miliarde lei, au înregistrat în perioada analizată o creștere de 4,9% față de aceeași perioadă a anului anterior, pe seama încasărilor din impozitul pe veniturile microîntreprinderilor. Gradul de realizare al programului anual este de 96,5%(-0,21 miliarde lei).

În structură, încasările din impozitul pe venitul microîntreprinderilor de 3,5 miliarde lei, înregistrează o creștere față de perioada similară a anului 2023 de 10,9% (+0,3 miliarde lei), pe fondul modificării legislative aprobate prin Legea nr. 296/2023, de instituire a cotelor diferențiate de impozitare pe veniturile microîntreprinderilor de 1% pentru microîntreprinderile care realizează venituri ce nu depășesc 60.000 euro inclusiv și 3% pentru microîntreprinderile care realizează venituri de peste 60.000 euro sau desfășoară anumite activități.

Încasările din **impozitul pe venit** în anul 2024 au totalizat 49,04 miliarde lei, în creștere cu 21,4% comparativ cu anul precedent, cu un gradul de realizare de 97,8% (-1,13 miliarde lei) față de programul stabilit.

În structură, încasările din impozitul pe venitul din salarii care dețin o pondere de aproximativ 62,3% din această categorie înregistrează față de aceeași perioadă a anului 2023 o dinamică de 20,0%, peste evoluția fondului brut de salarii de 16,8%[[4]](#footnote-4). Evoluția pozitivă a încasărilor din impozitul pe venitul din salarii a fost influențată pozitiv de modificarea reglementărilor privind facilitățile fiscale acordate salariaților din sectorul construcții, agricol, industria alimentară și a activităților de creare de programe pentru calculator (O.U.G. nr. 93/2023[[5]](#footnote-5) și Legea nr. 296/2023[[6]](#footnote-6)), precum și de majorarea salariului minim brut pe țară garantat în plată (H.G 900/2023[[7]](#footnote-7) și H.G. nr. 598/2024[[8]](#footnote-8)) și majorarea salariului minim brut pe ţară garantat în plată pentru sectoarele construcţii, agricol şi industria alimentară ( O.U.G. nr. 93/2023[[9]](#footnote-9)).

O evoluție pozitivă a veniturilor din această sursă a fost susținută în special de sporul încasărilor din impozitul pe veniturile din pensii (+60,3%, creștere în care este inclusă majorarea valorii punctului de pensie cu 13,8%[[10]](#footnote-10), recalcularea pensiilor din sistemul public conform Legii 360/2023 precum și majorarea plafonului neimpozabil de la 2000 lei la 3000 lei), din impozitul pe veniturile din dobânzi (+60,7%) și din jocuri de noroc (+32,1%).

Încasările din **impozitele și taxele pe proprietate** au fost superioare cu 14,4%(+1,04 miliarde lei) comparativ cu anul 2023, gradul de realizare al programului fiind de 99,0%.

Încasările din **taxa pa valoarea adăugată** au înregistrat 120,95 miliarde lei în anul 2024, în creștere cu 15,9% față de nivelul înregistrat în anul 2023, susținută și de modificările fiscale aduse prin Legea nr.296/2023.

În raport cu programul anual, veniturile din această sursă înregistrează un grad de realizare de 99,6% (-0,54 miliarde lei).

În structură, TVA încasată[[11]](#footnote-11) s-a majorat cu 12,4% (+16,6 miliarde lei) față de anul 2023[[12]](#footnote-12), iar valoarea restituirilor de taxă pe valoarea adăugată s-au diminuat cu 0,3% (-0,1 miliarde lei). Media anuală a TVA restituită a fost de 2,5 miliarde lei, similară cu media înregistrată în aceeași perioada a anului precedent.

Evoluția volumului cifrei de afaceri din comerțul cu amănuntul[[13]](#footnote-13) (cu excepția comerțului cu autovehicule și motociclete), serie brută, în anul 2024, comparativ cu anul 2023, a înregistrat o creștere pe ansamblu, cu 8,6%, datorită creşterii vânzărilor de produse nealimentare (+14,8%) şi a vânzărilor de produse alimentare, băuturi şi tutun (+3,8%). Comerţul cu amănuntul al carburanţilor pentru autovehicule în magazine specializate a crescut cu 3,6%. Valoarea schimburilor extra comunitare de bunuri [[14]](#footnote-14) (Extra-UE27) a crescut cu 8,8% la importuri și cu 2,4% la exporturi (la valori exprimate în lei) în anul 2024 comparativ cu anul precedent.

Veniturile din **accize** au însumat 46,33 miliarde lei, în creștere cu 24,3% (+9,07 miliarde lei), comparativ cu anul precedent, influențată de creșterea încasărilor la accizele pentru produsele energetice +27,0% (+4,8 miliarde lei, pe fondul unui nivel majorat al accizei la motorină cu 33,8% iar la benzină fără plumb cu 34,2% de la 1 iulie 2024) și la accizele pentru produsele din tutun de +19,2% (+3,4 miliarde lei, pe fondul unui nivel majorat al accizei la țigarete de 8%). De asemenea, începând cu 1 ianuarie 2024 au fost introduse în sfera accizelor nearmonizate, băuturile nealcoolice cu zahăr adăugat/conținut de zahar între 5-8 g/100 ml 0,4 lei/litru și peste 8g/100 ml 0,6 lei/litru.

Gradul de realizare față de programul stabilit pentru această perioadă este de 107,1% (+3,06 miliarde lei). Încasările lunare din accize prezintă în general o volatilitate mai ridicată, determinată de politica operatorilor economici de antrepozitare fiscală a produselor accizabile.

Încasările din **alte impozite și taxe generale pe bunuri și servicii** au totalizat 13,41 miliarde lei înregistrând o scădere în perioada analizată de 21,5%(3,68 miliarde lei) față de anul 2023, pe seama evoluției încasărilor la bugetul de stat pe fondul diminuarii veniturilor din contributia la Fondul de Tranziție Energetică(-5,21 miliarde lei). Încasările la bugetul de stat au fost influențate pozitiv de instituirea impozitului specific pe cifra de afaceri realizată de instituțiile de credit și a impozitului specific pe cifra de afaceri realizat de operatorii economici din domeniul energiei electrice și a gazelor naturale.

Gradul de realizare a programului este de 105,2% (+0,66 miliarde lei), această depășire fiind influențată în principal de încasările la bugetul de stat, pe fondul evolutiei încasărilor la impozitul pe venitul suplimentar din sectorul gazelor naturale (impozit reglementat prin O.G. nr. 7/2013), și de încasările la Fondul național unic de asigurări de sănătate ca urmare a evoluției veniturilor din contribuţia datorată pentru medicamente finanţate din Fondul naţional unic de asigurări sociale de sănătate si din bugetul Ministerului Sănătăţii și a veniturilor din contribuția datorată pentru volume de medicamente consumate care depășesc volumele stabilite prin contracte.

Încasările din **taxele pe utilizarea bunurilor, autorizarea utilizării bunurilor sau pe desfășurarea de activități** au totalizat 8,37 miliarde lei, cu 19,0% peste nivelul înregistrat în anul 2023. Gradul de realizare al programului anual a fost de 101,1%, fiind determinat în principal de evoluția încasărilor la bugetele locale.

Evoluția pozitivă a încasărilor comparativ cu anul anterior a fost determinată în principal de dinamica încasărilor la bugetul de stat, cu o creștere de 18,1% (+0,8 miliarde lei) față de aceeași perioadă a anului 2023, ca urmare a evoluției pozitive a încasărilor aferente taxelor pentru jocurile de noroc (+0,8 miliarde lei) și a încasării la termen a taxei de licență pentru utilizarea frecvențelor radio (plata taxei de licență 5G conform H.G. nr. 1139/2022), dar și la bugetele locale(+16,7%), pe seama evoluției încasărilor din impozitele pe mijloacele de transport.

Încasările din **impozitul pe comerțul exterior şi tranzacțiile internaționale** în valoare de 1,93 miliarde lei au înregistrat în perioada analizată o creștere cu 12,5% (+0,21 miliarde lei), comparativ cu anul anterior, influențată fiind de creșterea importurilor (Extra-UE27[[15]](#footnote-15)) cu 8,8%. Gradul de realizare al acestor venituri este de 105,0% (+0,09 miliarde lei).

**Contribuțiile sociale** încasate în anul 2024 în sumă de 189,51 miliarde lei, înregistrează, comparativ cu anul precedent, o creștere de 19,4% (+30,85 miliarde lei), superioară evoluției fondului brut de salarii la nivel de economie de 16,8%[[16]](#footnote-16), iar gradul de realizare a programului a fost de 97,2% (-5,54 miliarde lei).

Evoluția încasărilor din contribuții sociale în perioada analizată a fost influențată pozitiv de modificarea reglementărilor privind facilitățile fiscale acordate salariaților din sectorul construcții, agricol, industria alimentară și plata CASS pentru tichete de masă și vouchere de vacanță (Legea nr. 296/2023), majoarea salariului minim brut pe țară garantat în plată (H.G. nr. 900/2023 și HG nr. 598/2024), majorarea salariului minim brut pe ţară garantat în plată pentru sectoarele construcţii, agricol şi industria alimentară ( O.U.G. nr. 93/2023, iar negativ de restituirea sumelor reținute cu titlul de CASS din veniturile din pensii (O.U.G. nr. 4/2023[[17]](#footnote-17)) și din neincluderea în baza lunară de calcul pentru contribuţiile sociale obligatorii a sumei de 200 lei, respectiv de 300 lei de la 1 iulie 2024 (conform O.U.G nr. 59/2024[[18]](#footnote-18)).

Pe bugete, gradul de realizare a programului de încasări, se prezintă astfel: bugetul asigurărilor pentru șomaj (98,3%), bugetul asigurărilor sociale de stat (97,4%), bugetul fondului național unic de asigurări sociale de sănătate (97,4%) și bugetul de stat (94,5%).

Comparativ cu anul precedent, evoluția veniturilor din contribuții sociale, pe bugete componente, se prezintă astfel: bugetul Fondului național unic de asigurări sociale de sănătate (+37,7%), bugetul de stat (+24,5%), bugetul asigurărilor sociale de stat (+12,1%), și bugetul asigurărilor pentru șomaj (-27,9%, scădere datorată modificării cotei de distribuire a contribuției asiguratorii pentru muncă la 1% în anul 2024 față de 12% pentru anul 2023).

**Veniturile nefiscale** au fost de 49,27 miliarde lei în 2024 în creștere cu 17,7% față de încasările înregistrate în anul precedent.

Creșterea încasărilor a fost determinată de evoluția înregistrată la bugetul institutiilor publice finantate integral sau partial din venituri proprii unde încasările au crescut cu 41% (+6,27 miliarde lei), la bugetul de stat unde încasările au crescut cu 6,7% (+1,49 miliarde lei) și bugetele locale unde încasările au crescut cu 10,8% (+2,42 miliarde lei). Gradul de realizare al programului de încasări a fost de 106,4%.

**Sumele primite de la Uniunea Europeană** în contul plăților efectuate (inclusiv donațiile și sume aferente PNRR), în anul 2024, au fost în valoare de 42,39 miliarde lei, cu 37,3% sub nivelul înregistrat în anul 2023.

De asemenea, ca raport în PIB, acestea s-au diminuat cu 1,8 puncte procentuale de la 4,2% în anul 2023 la 2,4% în anul 2024.

Din totalul **sumelor primite de la Uniunea Europeană** în contul plăților efectuate (inclusiv donațiile) cea mai mare pondere o dețin sumele aferente cadrului financiar 2021-2027 (54,2%) urmate de cele aferente cadrului financiar 2014-2020 (24,2%) în timp ce sumele atrase din asistența nerambursabilă aferentă PNRR au reprezentat 19,9% în total fonduri nerambursabile.

Comparativ cu anul anterior se observă o creștere semnificativă a sumelor atrase din noul cadru financiar 2021-2027(+14,3 miliarde lei) cât si a celor din asistența financiară nerambursabilă aferentă PNRR(+6,5 miliarde lei) având în vedere trecerea la o fază superioara de execuție a proiectelor finanțate din aceste fonduri și o diminuare a sumelor atrase din cadrul financiar 2014-2020 (-44,7 miliarde lei) în condițiile în care proiectele finanțate din acest cadru financiar s-au finalizat sau sunt în faza finală de execuție.

* + 1. **Cheltuielile bugetului general consolidat**

**Cheltuielile bugetului general consolidat** au totalizat, în anul 2024, **727,07 miliarde lei**, ceea ce reprezintă 41,3% din PIB și un grad de realizare față de nivelul prevăzut de 97,6%.

Comparativ cu anul precedent, cheltuielile bugetului general consolidat s-au majorat cu 19,1%, iar ca procent în PIB au crescut cu 3,2 puncte procentuale de la 38,1% cât au fost în anul 2023 la 41,3% în anul 2024.



Din punct de vedere al gradului de realizare al programului anual, principalele categorii de cheltuieli bugetare au înregistrat următoarele evoluții: cheltuielile de personal 99,2%, cheltuielile cu bunuri şi servicii 101,2%, cheltuielile cu dobânzile 96,6%, cheltuielile cu subvențiile 99,8%, cheltuielile cu proiectele finanțate din fonduri externe nerambursabile 86,0%, cheltuielile cu asistența socială 100,6%, cheltuielile de capital 98,9%.

**Structura cheltuielilor bugetare**



Comparativ cu anul 2023, în structura economică a cheltuielilor se constată o creștere a ponderii în total cheltuieli a cheltuielilor de personal cu 0,9 puncte procentuale, a cheltuielilor cu bunuri si servicii cu 0,2 puncte procentuale , a cheltuielilor cu dobânzile cu 0,1 puncte procentuale, a cheltuielilor de capital cu 2,6 puncte procentuale și a celor din categoria alte cheltuieli cu 2,2 puncte procentuale și diminuări ale ponderii în cazul cheltuielilor cu proiectele finanțate din fonduri externe nerambursabile inclusiv PNRR cu 4,9 puncte procentuale, a cheltuielilor cu subvențiile cu 0,6 puncte procentuale și a cheltuielilor cu asistența socială cu 0,5 puncte procentuale.

**Cheltuielile de personal ale bugetului general consolidat,** în anul 2024, au crescut cu 24,0% față de anul precedent, iar ca procent în PIB au crescut cu 1,1 puncte procentuale de la 8,3% din PIB în 2023 la 9,4% din PIB în anul 2024.

Creșterea în termeni nominali a cheltuielilor de personal, comparativ cu 2023, a fost determinată, în principal, de creșterile salariale din sectorul bugetar acordate pe parcursul anului 2023 cât și începând cu anul 2024, conform prevederilor Ordonanței de urgență a Guvernului nr.115/2023[[19]](#footnote-19), și pe parcursul anului bugetar pentru unele categorii de personal bugetar precum și de plata unor drepturi salariale acordate în urma unor hotărâri judecătorești.

Comparativ cu programul anual cheltuielile de personal s-au efectuat în proporție de 99,2%.

**Cheltuielile cu bunuri și servicii** au înregistrat o creștere cu 21,0% față de anul precedent, iar ca pondere în PIB au crescut cu 0,5 puncte procentuale de la 4,8% din PIB în anul 2023 la 5,3% din PIB în perioada analizată.

Creșterea cheltuielilor cu bunuri și servicii s-a manifestat în cazul tuturor bugetelor componente ale bugetului general consolidat pe fondul presiunilor inflaționiste înregistrate în anul 2023 și 2024 fiind mai pronunțată în cazul bugetului de stat (+23,9%), a bugetelor locale (+15,4%) și a bugetului Fondului național unic de asigurări de sănătate (+23,8%).

Comparativ cu programul anual cheltuielile cu bunuri şi servicii s-au efectuat în proporție de 101,2%.

**Cheltuielile cu dobânzile** au avansat cu 21,3% comparativ cu anul precedent, iar ca pondere în PIB au crescut cu 0,2 puncte procentuale, de la 1,9% din PIB în 2023 la 2,1% din PIB în anul 2024. Din totalul cheltuielilor cu dobânzile 95,6% o reprezintă plățile de dobândă la bugetul de stat, în sumă de 34,79 miliarde lei, iar în cadrul acestora cea mai mare pondere fiind deținută de cheltuielile cu dobânzile aferente datoriei publice interne 60,78% (21,15 miliarde lei) urmate de cheltuielile cu dobânzile aferente datoriei publice externe 38,73% (13,48 miliarde lei).

Acestea nu au reușit să atingă nivelul prevăzut a se efectua în anul 2024, efectuând-se în proporție de 96,6%.

**Cheltuielile cu subvențiile** au fost, în termeni nominali, de 17,1 miliarde lei cu 5,1% mai reduse comparativ cu anul anterior, iar ca pondere în PIB s-au redus cu 0,1 puncte procentuale de la 1,1% din PIB în anul 2023 la 1,0% din PIB în anul 2024, gradul de efectuare a acestora fiind de 99,8%.

Cea mai mare parte dintre aceste cheltuieli s-au înregistrat la bugetul de stat (64,4%) unde o pondere semnificativă a fost direcționată către plata subvențiilor pentru susținerea transportului feroviar public de călători 25,2% (2,78 miliarde lei), sprijinirea producătorilor agricoli 32,6% (33,60 miliarde lei), schema de compensare pentru consumul de energie electrică și gaze naturale al consumatorilor noncasnici 30,8% (3,4 miliarde lei).

**Cheltuielile cu asistența socială** au crescut în termeni nominali cu 17,2% (+32,92 miliarde lei) comparativ cu anul anterior, iar ca pondere în PIB au crescut cu 0,8 puncte procentuale de la 11,9% din PIB în anul 2023 la 12,7% din PIB în anul 2024.

Evoluția cheltuielilor cu asistența socială a fost influențată, în principal, de majorarea, de la 1 ianuarie 2024, cu 13,8% a punctului de pensie, respectiv de la 1.785 lei la 2.032 lei, a îndemnizației sociale pentru pensionari (pensia minimă) de la 1.125 lei la 1.281 lei, respectiv de implementarea măsurilor de recalculare a pensiilor din sistemul public cu începere de la 1 septembrie 2024, în conformitate cu prevederile Legii nr. 360/2023 din 29 noiembrie 2023 privind sistemul public de pensii.

Cheltuielile cu asistența socială au fost influențate și de plățile suportate de la bugetul de stat pentru compensarea facturilor aferente consumului de energie electrică și gaze naturale care în anul 2024 au fost în sumă de 3,46 miliarde lei.

Comparativ cu programul anual cheltuielile cu asistența socială s-au efectuat în proporție de 100,6%.

**Cheltuielile privind proiectele finanțate din fonduri externe nerambursabile** (inclusiv subvențiile de la Uniunea Europeană aferente agriculturii și cheltuielile cu proiectele cu finanțare din sumele reprezentând asistenta financiara nerambursabilă aferenta PNRR) au fost de 57,43 miliarde lei (3,26% din PIB), cu 26,8% mai mici comparativ cu aceeași perioadă a anului precedent. Cheltuielile privind proiectele finanțate din fonduri externe nerambursabile s-au efectuat în proporție de 86,0% din nivelul programat pentru perioada analizată.

În totalul cheltuielilor cu proiectele finanțate din fonduri externe nerambursabile ponderea cea mai ridicată au avut-o cheltuielile cu proiectele finanțate din fondurile aferente perioadei de programare 2021-2027 cu o pondere de 51,0%, cele alocate proiectelor finanțate din fonduri aferente perioadei de programare 2014-2020 cu o pondere de 30,4% și respectiv cele alocate proiectelor finanțate din fonduri aferente asistenței financiare nerambursabile a PNRR cu o pondere de 18,6%.

De remarcat că, comparativ cu anul anterior, au crescut semnificativ cheltuielile cu proiectele finanțate din noul cadru financiar 2021-2027(+19,18 miliarde lei) și proiectele finanțate din asistența financiară nerambursabilă a PNRR(+8,29 miliarde lei) pe fondul avansului implementării proiectelor finanțate din aceste fonduri și s-au diminuat cheltuielile aferente proiectelor finanțate cadrul financiar 2014-2020 (-48,44 miliarde lei) în condițiile în care proiectele finanțate din acest cadru financiar s-au finalizat sau sunt în faza finală de execuție.

**La bugetul de stat** cheltuielile aferente proiectelor cu finanțare externă nerambursabilă aferente cadrului financiar 2021-2027 au fost în sumă de 33,60 miliarde lei. Din această sumă 6,50 miliarde lei (19,3%) au fost utilizați de Ministerul Investițiilor și Proiectelor Europene, 11,62 miliarde lei (34,6%) de Ministerul Transporturilor și Infrastructurii, 12,53 miliarde lei (37,39%) de Ministerul Agriculturii și Dezvoltării Rurale. În cadrul acestor cheltuieli, o pondere mai însemnată (29,8%) au programele din Fondul European de Garantare Agricola (FEGA) aferent cadrului financiar 2023-2027 (10,03 miliarde lei).

Cheltuielile cu proiectele cu finanțare din fonduri externe nerambursabile aferente cadrului financiar 2014 – 2020 și din Fondul de Modernizare,la bugetul de stat,au fost sumă de 16,68 miliarde lei.

În cadrul acestor cheltuieli, o pondere mai însemnată o au sumele aferente asistenței financiare nerambursabile alocată de Uniunea Europeană în perioada de programare 2014-2020 respectiv 33,0% (5,5 miliarde lei lei) și transferurile din bugetul de stat către AFIR pentru susținerea proiectelor din PNDR 2014-2020, respectiv 20,4% (3,41 miliarde lei).

Din această sumă, 4,33 miliarde lei, reprezentând 25,9% din totalul sumei, au fost utilizați de către Ministerul Agriculturii și Dezvoltării Rurale, 3,74 miliarde lei (22,4%) de către Ministerul Investițiilor și Proiectelor Europene, 2,67 miliarde lei (16,0%) de către Ministerul Transporturilor și Infrastructurii, 5,5 miliarde lei (33,0%) de către Ministerul Finanțelor -Acțiuni Generale.

Cheltuielile cu proiectele cu finanțare din sumele reprezentând asistență financiară nerambursabilă aferentă PNRR, **la bugetul de stat**, s-au efectuat în sumă de 10,31 miliarde lei.

Din această sumă, 3,53 miliarde lei (34,3%) a fost utilizată de către Ministerul Transporturilor și Infrastructurii, Ministerul Educației a utilizat 2,65 miliarde lei (25,7%) și Ministerul Dezvoltării Lucrărilor Publice și Administrației 1,15 miliarde lei (11,2%).

**Cheltuielile cu proiectele finantate din sumele aferente componentei de împrumut a PNRR** au fost în sumă de 12,84 miliarde lei (0,7% din PIB) și au înregistrat o creștere comparativ cu anul anterior cu 267,8%(+9,35 miliarde lei).

La bugetul de stat cheltuielile cu proiectele finantate din sumele aferente componentei de imprumut a PNRR s-au efectuat în sumă de 14,1 miliarde lei.

Din această sumă, 7,67 miliarde lei (54,4%) a fost utilizată de către Ministerul Transporturilor și Infrastructurii, Ministerul Dezvoltării, Lucrărilor Publice și Administrației a utilizat 2,88 miliarde lei (20,5%) și Ministerul Investițiilor și Proiectelor Europene 1,74 miliarde lei (12,3%).

Plățile din categoria **Alte cheltuieli** (reprezentând, în principal, sume aferente titlurilor de plată emise de Autoritatea Națională pentru Restituirea Proprietăților, conform legislației în vigoare, burse pentru elevi și studenți, precum și alte despăgubiri civile) în anul 2024 au însumat 19,56 miliarde lei (1,1% din PIB). Acestea au fost cu 79,3% mai mari comparativ cu plățile anului 2023 această evoluție fiind determinată în principal de creșterea plăților la bugetul de stat (+97,8%) și la bugetul instituțiilor publice finanțate integral sau parțial din venituri proprii(+146,4%).

Plățile la bugetul de stat au fost în sumă de 13,82 miliarde lei, reprezintă 3,18% din totalul cheltuielilor bugetului de stat, şi sunt formate în principal din:

* burse 6,38 miliarde lei (46,17%);
* susținerea cultelor 0,57 miliarde lei (4,15%);
* contribuția statului la salarizarea personalului de cult 1,38 miliarde lei (9,98%);
* despăgubiri civile 3,27 miliarde lei (23,68%).

Din totalul plăților cu despăgubirile civile, suma de 2,98 miliarde lei, respectiv 91,0% a fost utilizată de Ministerul Finanțelor, în principal pentru: achitarea de despăgubiri în baza legilor de restituire a proprietăților; despăgubiri provenite din aplicarea legislației privind creanțele fiscale administrate de Ministerul Finanțelor și Agenția Națională de Administrare Fiscală; alte daune stabilite ca fiind datorate de Ministerul Finanțelor și de Agenția Națională de Administrare Fiscală, în nume propriu sau în reprezentarea intereselor statului, pe baza hotărârilor executorii ale instanțelor judecătorești sau arbitrale, precum și obligațiile bănești ale statului român, născute din aplicarea Convenției europene a drepturilor omului și constatate prin acorduri de soluționare amiabilă, prin decizii ale Comitetului Miniștrilor Consiliului Europei și hotărâri ale Curții Europene a Drepturilor Omului.

**Cheltuielile pentru investiții**, care includ cheltuielile de capital, precum și cele aferente programelor de dezvoltare finanțate din surse interne și externe, au însumat 119,45 miliarde lei (6,79% din PIB) și prezintă o creștere de 18,7% față cele înregistrate în anul 2023.

Cheltuielile pentru investiții au crescut ca pondere în PIB cu 0,5 puncte procentuale de la 6,3% din PIB în anul 2023 la 6,8% din PIB în 2024.

**Evoluția principalelor domenii finanțate din bugetul general consolidat**



În ceea ce privește cheltuielile pe principalele domenii în anul 2024 comparativ cu 2023 se constată creșteri în cazul majorității domeniilor, cele mai semnificative înregistrându-se în domeniul apărării (+63,8%), în domeniul învățământ (+32,5%), în domeniul protecției mediului (+25,1%); în domeniul transporturilor (+29,3%), în domeniul agriculturii (+22,2%); în domeniul tranzacțiilor privind datoria publică și împrumuturi (+21,3%), în domeniul locuințe, servicii și dezvoltare publică (+19,4%). Diminuări ale cheltuielilor se înregistrează în principal în domeniul combustibil și energie(-9,0%).

* + 1. **Arieratele înregistrate de administrația centrală și locală**

Arieratele rămân o problemă sensibilă în economia românească, principalul obstacol în promovarea reformei economice, prin menținerea unei presiuni constante asupra cererii agregate, inflației și contului curent.



Arieratele înregistrate de către principalele bugete componente ale bugetului general consolidat la finele anului 2024 au fost în sumă de 519,96 milioane lei (0,03% din PIB) cu 233,49 milioane lei peste nivelul înregistrat la sfârșitul anului 2023.

Această evoluție a fost determinată în principal de creșterea arieratelor înregistrate la nivelul unităților administrativ-teritoriale cu 201,77 milioane lei dar si la nivelul administrației centrale, cu 31,72 milioane lei.



Comparativ cu anul 2023,în anul 2024 **pe baza datelor preliminate** centralizate, se constată următoarele:

* plățile restante ale operatorilor economici de subordonare centrală aflați în stare de activitate au scăzut cu 1.296.319 mii lei, de la 7.965.571 mii lei în anul 2023 date finale, la 6.669.252 mii lei în anul 2024 date preliminate;

Operatorii economici de subordonare centrală aflați în stare de activitate, care au înregistrat cele mai semnificative scăderi ale plăților restante în anul 2024 față de anul 2023 au fost:

* COMPANIA NATIONALA UNIFARM SA de la 1.330.707 mii lei în anul 2023 la 0 mii lei în anul 2024;
* COMPANIA NATIONALA DE TRANSPORTURI AERIENE ROMANE TAROM SA- cu suma de 105.298 mii lei, de la 257.236 mii lei în anul 2023 la 151.938 mii lei în anul 2024;
* plățile restante ale operatorilor economici de subordonare centrală aflați în stare de inactivitate (insolvență și reorganizare) au crescut cu 949.694 mii lei de la 4.242.542 mii lei în anul 2023 date finale, la 5.192.236 mii lei în anul 2024 date preliminate;

Operatorii economici de subordonare centrală aflați în stare de inactivitate, care au înregistrat cea mai importantă creștere a plăților restante în anul 2024 față de anul 2023 au fost:

* ROMAERO SA cu suma de 533.681 mii lei, de la 274.792 mii lei în anul 2023 la 808.473 mii lei în anul 2024 (când a intrat în starea de insolvență);
* DAMEN SHIPYARDS MANGALIA SA cu suma de 92.035 mii lei, de la 57.935 mii lei în anul 2023 la 149.970 mii lei în anul 2024 (când a intrat în starea de insolvență);

**Pe baza datelor preliminate** raportate de operatorii economici de subordonare centrală aflați în stare de activitate, se constată o scădere a **rezultatului brut (profit)** cu 1.946.001 mii lei, de la 16.067.510 mii lei în anul 2023 date finale, la 14.121.509 mii lei în anul 2024 date preliminate.

Operatorii economici de subordonare centrală aflați în stare de activitate care au înregistrat cele mai importante scăderi ale rezultatului brut în anul 2024 față de anul 2023 au fost:

* SOCIETATEA DE PRODUCERE A ENERGIEI ELECTRICE IN HIDROCENTRALE "HIDROELECTRICA" S.A. cu suma de 2.663.052 mii lei de la 7.442.949 mii lei în anul 2023 la 4.779.897 mii lei în anul 2024;
* SOCIETATEA NATIONALA "NUCLEARELECTRICA" SA. cu suma de 867.356 mii lei, de la 2.860.133 mii lei în anul 2023 la 1.992.777 mii lei în anul 2024;
* SOCIETATEA COMPLEXUL ENERGETIC OLTENIA S.A., cu suma de 838.608 mii lei, de la 1.245.887 mii lei în anul 2023 la 407.279 mii lei în anul 2024;

# **Cheltuielile de natura investițiilor în anul 2024**

Potrivit programului de investiţii publice aprobat ca anexă la bugetele ordonatorilor principali de credite ai bugetului de stat prin Legea nr. 421/2023 a bugetului de stat pe anul 2024, cu modificările și completările ulterioare, creditele bugetare alocate pentru cheltuielile de investiţii în anul 2024, actualizate la data de 31 decembrie 2024, au fost în sumă de 55.441,0 milioane lei pe total surse de finanţare, din care suma de 51.790,0 milioane lei de la bugetul de stat.

**Situația cheltuielilor de investiții structurate pe categorii de investiții**

- milioane lei –



Conform rapoartelor de monitorizare a programului de investiții publice transmise de ordonatorii principali de credite ai bugetului de stat potrivit alin. (1) al art. 44 din Legea nr. 500/2002 privind finanțele publice, cu modificările și completările ulterioare, la data de 31 decembrie 2024, pentru obiectivele/proiectele/categoriile de investiții au fost efectuate plăți în sumă de 49.778,0 milioane lei pe total surse (reprezentând 89,78% din programul anual), din care 48.319,0 milioane lei de la bugetul de stat (reprezentând 93,29% din programul anual).



Potrivit programului de investiții publice aprobat ca anexă la bugetul Casei Naționale de Asigurări de Sănătate prin Legea nr. 421/2023 a bugetului de stat pe anul 2024, cu modificările și completările ulterioare, creditele bugetare alocate pentru cheltuielile de investiții, actualizate la data de 31 decembrie 2024, au fost în sumă de 102,7 milioane lei, integral din bugetul Fondului național unic de asigurări sociale de sănătate (FNUASS), iar potrivit rapoartelor de monitorizare transmise de ordonatorul principal de credite s-au efectuat plăți în sumă de 2,5 milioane lei.

De asemenea, potrivit programului de investiții publice aprobat ca anexă la bugetul Ministerului Muncii și Protecției Sociale pentru Casa Națională de Pensii Publice, prin Legea nr. 422/2023 a bugetului asigurărilor sociale de stat pe anul 2024, cu modificările și completările ulterioare, creditele bugetare alocate pentru cheltuielile de investiții, actualizate la data de 31 decembrie 2024, au fost în sumă de 68 milioane lei, integral de la bugetul asigurărilor sociale de stat, iar potrivit rapoartelor de monitorizare transmise de ordonatorul principal de credite s-au efectuat plăți în sumă de 58,2 milioane lei.

Totodată, potrivit programului de investiții publice aprobat ca anexă la bugetul Ministerului Muncii și Protecției Sociale pentru Agenția Națională pentru Ocuparea Forței de Muncă, prin Legea nr. 422/2023 a bugetului asigurărilor sociale de stat pe anul 2024, cu modificările și completările ulterioare, creditele bugetare alocate pentru cheltuielile de investiții, actualizate la data de 31 decembrie 2024, au fost în sumă de 5,3 milioane lei, integral de la bugetul asigurărilor pentru șomaj, iar potrivit rapoartelor de monitorizare transmise de ordonatorul principal de credite s-au efectuat plăți în sumă de 4 milioane lei.

Proiectele de investiții publice semnificative prioritizate aflate în finanțare au avut alocate în anul 2024 credite bugetare în valoare de 25.587,0 milioane lei. Potrivit informațiilor transmise de ordonatorii principali de credite ai bugetului de stat, în perioada 01.01.2024 – 31.12.2024, pentru aceste proiecte de investiții au fost efectuate plăți în valoare de 24.694,0 milioane lei pe total surse de finanțare, ceea ce reprezintă 96,51% din programul anual aprobat aferent proiectelor de investiții publice semnificative.

Principalele obiective de investiții distincte pentru care s-au efectuat plăți în anul 2024 sunt:

* Autostrada Sibiu - Pitesti - cu o alocare bugetară de 2.681,73 milioane lei din care au fost efectuate plăți în valoare de 2.681,72 milioane lei (100% din program);
* Autostrada Buzău - Focșani - cu o alocare bugetară de 2.212,74 milioane lei din care au fost efectuate plăți în valoare de 2.212,74 milioane lei (100 % din program);
* Autostrada Ploiești – Buzău - cu o alocare bugetară de 1.884,37 milioane lei din care au fost efectuate plăți în valoare de 1.884,36 milioane lei (100 % din program);
* Magistrala I de Metrou Cluj - cu o alocare bugetară de 1.397,09 milioane lei din care au fost efectuate plăți în valoare de 1.396,71 milioane lei (99,97% din program);
* Autostrada de Centură a Municipiului București - Sector Centură Sud km 52+770 - 100+900 - cu o alocare bugetară de 1.389,82 milioane lei din care au fost efectuate plăți în valoare de 1.389,78 milioane lei (100% din program);
* Drum expres Craiova-Pitești și legăturile la drumurile existente - cu o alocare bugetară de 1.204,06 milioane lei din care au fost efectuate plăți în valoare de 1.204,05 milioane lei (100 % din program);
* Electrificarea şi reabilitarea liniei de cale ferată Cluj-Napoca-Oradea-Episcopia Bihor - (finanțat din PNRR) cu o alocare bugetară de 1.131,02 milioane lei din care au fost efectuate plăți în valoare de 1.131,02 milioane lei (100 % din program);
* Reabilitarea liniei de cale ferată Braşov-Simeria, componentă a Coridorului Rin - Dunăre, pentru circulaţia trenurilor cu viteza maximă de 160 km/h, tronsonul Braşov – Sighişoara - cu o alocare bugetară de 1.073,50 milioane lei din care au fost efectuate plăți în valoare de 1.069,49 milioane lei (99,63% din program);
* Autostrada Focșani – Bacău - cu o alocare bugetară de 941,78 milioane lei din care au fost efectuate plăți în valoare de 941,78 milioane lei (100 % din program);
* Reabilitarea liniei CF frontieră Curtici - Simeria parte componenta a Coridorului IV Pan-European pentru circulaţia trenurilor cu viteză maximă de 160 km/h, Tronsonul 2: km 614 - Gurasada şi Tronsonul 3: Gurasada-Simeria - cu o alocare bugetară de 878,57 milioane lei din care au fost efectuate plăți în valoare de 878,49 milioane lei (99,99 % din program).

# **Activele financiare și nefinanciare guvernamentale**

-milioane lei-

|  |  |
| --- | --- |
| - sold la sfârșitul perioadei **31.12.2024** | |
| **Active nefinanciare -Total** | **1.350.645,47** |
| din care: |  |
| Active fixe corporale | 1.303.836,64 |
| Active fixe necorporale | 5.588,00 |
| Stocuri | 41.220,83 |
| **Active financiare-Total** | **1.001.905,88** |
| din care:  Titluri de participare | 44.433,15 |
| Creanțe necurente | 16.558,33 |

**Activele fixe necorporale** sunt active fără substanță fizică, care se utilizează pe o perioadă mai mare de un an.

**Activele fixe necorporale** sunt în sumă de **5.588,00 milioane lei** şi reprezintă contravaloarea programelor informatice, licențelor, brevetelor, cheltuielilor de dezvoltare etc. deținute de instituțiile publice din care:

* **3.628,00 milioane lei** (64,93 % din total active fixe necorporale) reprezentând active fixe necorporale raportate în situațiile financiare anuale centralizate ale ordonatorilor principali de credite ai bugetului de stat;
* **1.794,02 milioane lei** (32,10 % din total active fixe necorporale) reprezentând active fixe necorporale raportate în situațiile financiare anuale centralizate privind execuția bugetelor locale pe ansamblul județelor și al municipiului București;
* **135,14 milioane lei** (2,42 % din total active fixe necorporale) reprezentând active fixe necorporale raportate în situațiile financiare anuale centralizate ale ordonatorilor principali de credite ai bugetului asigurărilor sociale de stat, bugetului asigurărilor pentru șomaj şi bugetului Fondului național unic de asigurări sociale de sănătate;
* **30,84 milioane lei** (0,55 % din total active fixe necorporale) reprezentând active fixe necorporale raportate în situațiile financiare anuale centralizate ale instituțiilor publice finanțate integral din venituri proprii.

**Activele fixe corporale** cuprind: terenuri şi clădiri, instalații tehnice, mijloace de transport, animale şi plantații, mobilier, aparatură birotică, alte active corporale deținute de instituțiile publice. Acestea prezintă un sold la sfârșitul anului de **1.303.836,64 milioane lei**.

**Stocurile** sunt active circulante deținute pentru a fi vândute pe parcursul desfășurării normale a activității sau materii prime, materiale şi alte consumabile ce urmează a fi folosite în desfășurarea activității instituției.

La data de 31 decembrie 2024 stocurile sunt în sumă de **41.220,83 milioane lei.**

# **Finanțarea deficitului bugetar și datoria publică**

* 1. **Datoria publică**

La sfârșitul anului 2024, ca urmare a contractării de datorie pentru acoperirea necesităților de finanțare a deficitului bugetului general consolidat de 8,66% din PIB, pentru refinanțarea datoriei publice scadente, precum și pentru menținerea și consolidarea rezervei în valută la dispoziția Trezoreriei Statului, România s-a situat pe locul 16 între statele membre UE cu un nivel de îndatorare de 54,8%[[20]](#footnote-20) din PIB, media datoriei guvernamentale pentru zona euro (EA 20) fiind de 87,4% din PIB, iar cea pentru UE27 de 81,0% din PIB.

Un număr de 12 state membre au înregistrat, la finele trimestrului IV 2024, un nivel al datoriei publice guvernamentale PIB de peste 60% din PIB, cele mai ridicate niveluri înregistrându-se în Grecia (153,6%), Italia (135,3%), Franța (113,0%), Belgia (104,7%), Spania (101,8%) și Portugalia (94,9%).

* 1. **Finanțarea deficitului bugetar** 
     1. **Piața internă** - total atras cca 148,3 miliarde echivalent lei, din care 2,6 miliarde EUR și 135,5 miliarde lei, prin:
* Licitații de titluri de stat pe piața interbancară: 102,8 miliarde lei și 0,35 miliarde EUR, cu următoarea structură de maturități:
  + 19,4% emisiuni de certificate de trezorerie cu discont cu maturitate de până la 12 luni și emisiuni de obligațiuni de tip benchmark cu maturități reziduale până la 1 an;
  + 42,6% emisiuni de obligațiuni de tip benchmark cu maturități reziduale între 1 și 5 ani;
  + 38,0% emisiuni de obligațiuni de tip benchmark cu maturități reziduale între 5 și 15 ani.
* Plasamente private: 5,5 miliarde EUR.
* Operațiuni de preschimbare: titluri de stat emise pe piața internă scadente în 2024 și 2025 au fost preschimbate cu titluri de stat cu maturități mai lungi în sumă de 6 miliarde lei.
* Titluri de stat pentru populație: 32,7 miliarde echivalent lei (respectiv 24 miliarde lei și 1,74 miliarde EUR), prin intermediul programelor TEZAUR și FIDELIS. Prin programul TEZAUR au fost realizate emisiuni lunare, cu maturități de 1, 2, 3 și 5 ani, cu un volum atras de 16,2 miliarde lei. Prin programul FIDELIS au fost lansate 6 emisiuni, prin intermediul sindicatului de bănci format din Banca Transilvania/BT Capital Partners, BCR, BRD și Alpha Bank. Emisiunile au fost denominate atât în lei (maturități de 1, 3 și 5 ani), cât și în EUR (maturități de 1, 2, 5 și 7 ani), cu un volum atras de 16,5 miliarde echivalent lei. În cursul anului 2024 prin programul FIDELIS au fost lansate tranșe dedicate donatorilor, care au beneficiat de o dobândă preferențială, fiind atrasă suma de 1,36 miliarde lei. În funcție de maturitate, cca 60% din suma totală atrasă a fost pentru maturitatea de 1 an și cca 40% pentru instrumente cu maturități mai lungi.
  + 1. **Piața externă**: – s-a avut în vedere asigurarea unei prezențe constante pe piețele externe de capital în condiții de cost avantajoase pentru România, precum și diversificarea bazei de investitori și consolidarea rezervei financiare în valută la dispoziția Trezoreriei Statului la un nivel care să acopere până la aproximativ 4 luni din necesarul brut de finanțare.

Au fost realizate 4 emisiuni de euroobligațiuni și 13 plasamente private în sumă de 17,8 miliarde EUR echivalent în cadrul programului MTN.

Termenii financiari ai emisiunilor de euroobligațiuni se prezintă astfel:

|  |  |  |  |  |
| --- | --- | --- | --- | --- |
| **Luna** | **Valoare totală** | **Maturitate** | **Valoare** | **Cupon** |
| Ianuarie | **4 mld. USD** | 5 ani | 2,0 mld. USD | 5,875% |
| 10 ani | 2,0 mld. USD | 6,375% |
| Februarie | **4,0 mld EUR** | 7 ani | 2,0 mld. EUR | 5,375% |
| 12 ani | 2,0 mld. EUR | 5,625% |
| Mai | **3,24 mld EUR** | 8 ani | 1,84 mld. EUR | 5,250% |
| 13 ani | 1,4 mld. EUR | 5,625% |
| Septembrie | **2,1 mld USD** | 10 ani | 2,1 mld. USD | 5,750% |
| **3,0 mld EUR** | 7 ani | 2,25 mld EUR | 5,125% |
| 20 ani | 0,75 mld. EUR | 6,000% |
| Octombrie | **33 mld. JPY**  **(200 mln. echiv.EUR)** | 3 ani | 22 mld. JPY | 2,1% |
| 5 ani | 3,6 mld. JPY | 2,63% |
| 7 ani | 7,4 mld. JPY | 3,14% |

Prin utilizarea unor împrumuturi sub forma plasamentelor private s-a avut în vedere completarea finanțării de pe piețele financiare internaționale.

În anul 2024 au fost efectuate trageri din împrumuturi IFI în sumă de 2,2 miliarde EUR, iar sumele disponibilizate din cadrul componentei de împrumut pentru implementarea Planului Național de Redresare și Reziliență (PNRR) au fost în valoare de 38 mln. EUR.

**Garanțiile de stat acordate în cadrul programelor guvernamentale** IMM PLUS (OUG 18/2024), Noua casă (OUG 60/2009), ”StudentInvest” și ”FamilyStart” (OUG nr.95/2022) au fost în sumă de cca 13,3 miliarde lei, în limita plafonului de 40 miliarde lei stabilit prin Legea nr.417/2023 pentru aprobarea plafoanelor unor indicatori specificați în cadrul fiscal-bugetar pe anul 2024.

* 1. **Datoria publică locală**

În anul 2024, tragerile autorizate din finanțările rambursabile contractate sau care urmau să fie contractate de către unitățile/subdiviziunile administrativ-teritoriale au fost în sumă de 3.153,9 milioane. lei, iar finanțările rambursabile autorizate pentru a fi contractate de unitățile/subdiviziunile administrativ-teritoriale pentru realizarea de investiții publice de interes local au fost în valoare de cca. 2.591,4 milioane. lei, în limita plafoanelor anuale aprobate conform art. 3 alin. (2) - (3) din Legea nr. 417/2023 pentru aprobarea plafoanelor unor indicatori specificați în cadrul fiscal-bugetar pe anul 2024, coroborat cu prevederile art.XXXVII, alin. 3 din Ordonanța de urgență a Guvernului nr.107/2024 pentru reglementarea unor măsuri fiscal-bugetare în domeniul gestionării creanțelor bugetare și a deficitului bugetar pentru bugetul general consolidat al României în anul 2024, precum și pentru modificarea și completarea unor acte normative

De asemenea, au fost autorizate finanțări rambursabile, în sumă totală de cca. 2.014,6 milioane. lei, pentru a fi contractate de unitățile/subdiviziunile administrativ-teritoriale în vederea prefinanțării și/sau cofinanțării de proiecte care beneficiază de fonduri externe nerambursabile de la Uniunea Europeană, iar în baza art. 1 din Ordonanța de urgență a Guvernului nr. 35/2024 pentru asigurarea unor împrumuturi din Trezoreria Statului, precum şi pentru modificarea şi completarea unor acte normative aferente reprezentării statului în litigiile arbitrale şi judiciare internaţionale şi concesionării proprietăţii publice a statului şi pentru modificarea şi completarea unor acte normative, au fost autorizate împrumuturi în sumă totală de cca.370,9 milioane. lei destinate cofinanțării proiectelor finanțate din fonduri externe nerambursabile de la Uniunea Europeană și de la donatori europeni în cadrul programelor interguvernamentale, inclusiv pentru cheltuielile neeligibile asociate proiectelor, precum și în baza art.1 din OUG nr. 133/2024 pentru asigurarea unor împrumuturi din Trezoreria Statului, prin care au fost autorizate împrumuturi în sumă totală de 43,4 milioane. lei, destinate cofinanțării proiectelor finanțate din fonduri externe nerambursabile de la Uniunea Europeană și de la donatori europeni în cadrul programelor interguvernamentale, inclusiv pentru cheltuielile neeligibile asociate proiectelor.

# **Anexa nr.1 -Execuția bugetului general consolidat în anul 20****24**



# **Anexa nr.2 - Tabelul de corespondență privind metodologia de tranziție între datele bazate pe contabilitatea în numerar și datele bazate pe standardele sistemului european de conturi 2021**

Prin Directiva nr.85/2011 privind cerințele referitoare la cadrele bugetare ale statelor membre, Consiliul Uniunii Europene solicită conform art.3.(2), publicarea unui tabel de corespondență detaliat, care indică metodologia de tranziție de la datele bazate pe contabilitatea de casă la datele bazate pe standardele Sistemului European de Conturi - SEC.

Raportare SEC

**Administrația publică centrală -S1311-**

Baza accrual

Trimestrial

-Soldul bugetului de stat ca diferență dintre venituri şi cheltuieli este cel aprobat de Parlament si prezentat in prima linie (working balance) din tabel. Tranzacțiile aferente acestui sold sunt calculate atât pe partea de venituri, cât şi pe partea de cheltuieli.

Veniturile în accrual, respectiv veniturile fiscale cash sunt ajustate conform metodei simple de ajustare temporala cu o perioada de o luna, cu excepția impozitului pe profit care are o marjă de 3 luni. Astfel, tranzacțiile sunt înregistrate atunci când a avut loc activitatea care generează obligația fiscală. Creanțele din tranzacții comerciale, precum şi cheltuielile militare sunt înregistrate în sistem accrual.

-Cheltuielile în accrual, respectiv la cheltuieli se adaugă **sume de plătit** aferente datoriilor comerciale, salarii, contribuții, alte drepturi, din bilanțul instituțiilor publice. Tranzacțiile financiare cum ar fi rambursările, împrumuturile, sunt eliminate. Din transferurile de la UE sunt eliminate cele pentru sectorul privat, fermieri. Diferența dintre venituri şi cheltuieli aferente fondurilor UE se înregistrează la sume de primit/de plătit, pentru a nu avea impact pe deficit.

Se include diferența dintre dobânda plătita si accruata.

-Conform criteriului de 50% și a criteriilor calitative se stabilește dacă unitățile au sau nu activitate de piață. Sunt incluse companiile publice de stat ale căror încasări din vânzări acoperă mai puțin de 50% din costurile de producție, aplicându-se și testul calitativ. Datele operative sunt transmise de companii electronic prin formularul S1001. La trimestre se estimează soldul companiilor.

-La ajustări se includ: titlurile de despăgubire; transferul de la buget de stat la fond de risc; influențe din garanții repetate; anulari de datorii din creanțe externe; creșteri de capital; ajutoare externe ale MFP; superdividende; dobânzi şi garanții executate aferente fondurilor de garantare; corecții aferente fondurilor UE. Totodată s-au inclus: licențele de telefonie mobilă înregistrate eșalonat pe toată durata contractului; ajustări contribuția României la bugetul UE; contribuția României la instrumentul de asistență pentru refugiați; fondul pentru garantarea depozitelor populației; împrumuturi nete Eximbank, diferențe salariale pentru învățământ (legea nr.85/2016), eliminarea sumelor care tranzitează conturile guvernamentale aferente fluxurilor dintre Comisia Europeană și alte sectoare (S11,S14).

Lunar

Baza cash

Ministerul Finanțelor Publice

Baza cash

Ministerul Finanțelor Publice

**Sursa de date primare:**

-Buget de stat

-Trezoreria Statului

-Instituțiile finanțate integral sau parțial din venituri proprii

-Bugetul Companiei Naționale de Autostrăzi şi Drumuri Naționale

-Fonduri externe nerambursabile

-Credite externe

**Sursa de date primare:**

-Buget de stat

-Trezoreria Statului

-Instituțiile finanțate integral sau parțial din venituri proprii + estimări

-Bugetul Companiei Naționale de Autostrăzi şi Drumuri Naționale

-Fonduri externe nerambursabile

-Credite externe + estimări

Standarde utilizate:

-metodologie națională

Standarde utilizate:

-metodologie națională

Standarde utilizate:

-Standard SEC

Baza accrual

Raportare SEC

-Veniturile fiscale in baza cash sunt ajustate conform metodei simple de ajustare temporală cu o perioadă de o lună, cu excepția impozitului pe profit care are o marjă de 3 luni. Astfel, tranzacțiile sunt înregistrate atunci când a avut loc activitatea care generează obligația fiscală.

-La cheltuielile bugetelor locale se adaugă sume de plătit aferente datoriilor comerciale, salarii, contribuții, alte drepturi, din bilanțul instituțiilor publice.

-Conform criteriului de 50% sunt incluse companiile publice locale ale căror încasări din vânzări acoperă mai puțin de 50% din costurile de producție. Sunt grupate în trei categorii: aeroporturi, centrale termice şi alte unități. Datele operative sunt transmise de companii electronic prin formularul S1001. La trimestre se estimează soldul companiilor.

-Sunt efectuate ajustări privind:

• diferența dintre dobânda plătită şi cea accruată;

• diferențe aferente sumelor din tva şi impozitul pe venit defalcate de la bugetul de stat;

•garanțiile executate.

**Administrația**

**Locală –S1313**

Lunar

Trimestrial

Baza cash

Ministerul Finanțelor Publice

Baza cash

Ministerul Finanțelor Publice

**Sursa de date primare:**

-Bugetul local

-Bugetul activităților finanțate din venituri proprii şi subvenții

-Bugetele împrumuturilor interne şi externe

**Sursa de date primare:**

-Bugetul local

-Bugetul activităților finanțați din venituri proprii şi subvenții + estimări

-Bugetele împrumuturilor interne şi externe +estimări

Standarde utilizate:

-metodologie națională

Standarde utilizate:

-metodologie națională

Standarde utilizate:

-Standard SEC

Baza accrual

Raportare SEC

**Administrația asigurărilor sociale -S1314-**

locală

Lunar

Trimestrial

Baza cash

Ministerul Finanțelor Publice

Baza cash

Ministerul Finanțelor Publice

- Veniturile din contribuții sociale sunt ajustate conform metodei simple de ajustare temporala cu o perioada de o luna. Astfel, tranzacțiile sunt înregistrate atunci când a avut loc activitatea care generează obligația fiscală.

-La cheltuielile bugetelor de asigurări se adaugă sumele de plătit aferente datoriilor comerciale, salarii, contribuții alte drepturi, din bilanțul instituțiilor publice.

**Sursa de date primare:**

-Bugetul asigurărilor sociale de stat

-Bugetul asigurărilor pentru șomaj

-Fondul național de asigurări sociale de sănătate

-Instituții finanțate parțial sau integral din venituri proprii -aferente bugetului asigurărilor pentru șomaj-

**Sursa de date primare:**

-Bugetul asigurărilor sociale de stat

-Bugetul asigurărilor pentru șomaj

-Fondul național de asigurări sociale de sănătate

-Instituții finanțate parțial sau integral din venituri proprii -aferente bugetului asigurărilor pentru șomaj-

Standarde utilizate:

-metodologie naționala

Standarde utilizate:

-metodologie națională

Standarde utilizate:

-Standard SEC



**Garanții guvernamentale**

Datele privind garanțiile guvernamentale acoperă toate subsectoarele administrației publice, cu excepția sistemelor de asigurări sociale. Datele sunt clasificate în garanții emise pentru societăți publice, societăți financiare și garanții emise în timpul crizei financiare.


Garanțiile standardizate versus garanțiile simple:

"Garanții standardizate sunt garanții care sunt emise în număr mare, de obicei pentru sume destul de mici, în condiții identice. Există trei părți implicate în aceste aranjamente- debitorul, creditorul și garantul. Debitorului sau creditorul poate încheia contracte cu garantul pentru a rambursa valoarea împrumutului creditorului, în cazul în care debitorul nu își poate îndeplini obligațiile contractuale. Nu este posibil să se estimeze cu precizie riscul de credit pentru fiecare împrumut, dar este posibil să se estimeze pentru cât de multe dintr-un număr mare de astfel de împrumuturi, nu se vor îndeplini obligațiile contractuale. Exemple sunt garanțiile pentru împrumuturi ipotecare, garanții pentru împrumuturi studențești, etc. "(Grupul de lucru cu privire la implicațiile Directivei 2011/85, Raport final).

"O garanție simplă este definită ca individuală, iar garantul nu este în măsură să facă o estimare sigură a riscului de neplată. Garanțiile simple sunt legate de instrumente de datorie (de exemplu: împrumuturi, obligațiuni). "(Grupul de lucru cu privire la implicațiile Directivei 2011/85, Raport final).

Datele nu includ:

* garanțiile guvernamentale emise în cadrul mecanismului de garantare în conformitate cu Acordul-cadru al Facilității de stabilitate financiară europeană (FESF)
* garanții de tip derivate (garanții care corespund definiției unui instrument financiar derivat)
* garanțiile de asigurare a depozitelor și schemelor similare
* garanțiile guvernamentale emise pentru evenimente greu de acoperit prin asigurări comerciale (cutremure, inundații pe scară largă, accidente nucleare, unele expoziții de artă, etc.)
* garanții furnizate unităților clasificate în cadrul administrației publice (Grupul de lucru cu privire la implicațiile Directivei 2011/85, Raport final)



1. Măsurile de eficientizare a cheltuielilor publice prevăzute în Memorandumurile de aprobare a analizelor de cheltuieli și a măsurilor de eficientizare a cheltuielilor publice în domeniile analizate, aprobate de Guvern conform art. 311 din Legea nr 500/2002 cu modificările și completările ulterioare  [↑](#footnote-ref-1)
2. pentru aprobarea plafoanelor unor indicatori specificați în cadrul fiscal-bugetar pe anul 2024 [↑](#footnote-ref-2)
3. Comunicat de presă INS nr. 88/10 aprilie 2025 (Produsul intern brut) [↑](#footnote-ref-3)
4. decembrie 2023-nov. 2024/decembrie 2022-nov. 2023 [↑](#footnote-ref-4)
5. O.U.G. nr. 93/2023 pentru stabilirea salariului de bază minim brut pe ţară garantat în plată pentru sectoarele construcţii, agricol şi industria alimentară [↑](#footnote-ref-5)
6. Legea nr. 296 privind unele măsuri fiscal-bugetare pentru asigurarea sustenabilităţii financiare a României pe termen lung [↑](#footnote-ref-6)
7. Hotărârea nr. 900/2023 din 28 septembrie 2023 pentru stabilirea salariului de bază minim brut pe ţară garantat în plată [↑](#footnote-ref-7)
8. Hotărârea nr. 598/2024 din 6 iunie 2024 pentru stabilirea salariului de bază minim brut pe ţară garantat în plată [↑](#footnote-ref-8)
9. O.U.G. nr. 93/2023 pentru stabilirea salariului de bază minim brut pe ţară garantat în plată pentru sectoarele construcţii, agricol şi industria alimentară [↑](#footnote-ref-9)
10. majorarea valorii punctului de pensie de la 1.586 lei la 1.785 lei, începând cu data de 1 ianuarie 2023, conform Ordonanței de urgență a Guvernului nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative [↑](#footnote-ref-10)
11. exclusiv restituiri și majorări de întârziere [↑](#footnote-ref-11)
12. TVA din operațiuni interne au crescut cu 11,1%, iar TVA din importurile de bunuri au crescut cu 20,8% [↑](#footnote-ref-12)
13. comunicat de presă INS nr. 28/06 februarie 2025 - Comerț și servicii [↑](#footnote-ref-13)
14. comunicat de presă INS nr. 29/10 februarie 2025 - Comerț internațional cu bunuri (calcule interne) [↑](#footnote-ref-14)
15. comunicat de presă INS nr. 29/10 februarie 2025 - Comerț internațional cu bunuri (calcule interne) [↑](#footnote-ref-15)
16. decembrie 2023-nov. 2024/decembrie 2022-nov. 2023 [↑](#footnote-ref-16)
17. OUG nr. 4/2023 privind stabilirea unor măsuri de restituire a unor contribuţii de asigurări sociale de sănătate [↑](#footnote-ref-17)
18. OUG nr. 59/2024 pentru modificarea şi completarea Legii nr. 227/2015 privind Codul fiscal, precum şi alte măsuri fiscale [↑](#footnote-ref-18)
19. privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene [↑](#footnote-ref-19)
20. Comunicat EUROSTAT din 22 aprilie 2025 [↑](#footnote-ref-20)